title: 2014/607/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με την απαλλαγή όσον αφορά την εκτέλεση του προϋπολογισμού του Οργανισμού Εφοδιασμού της Ευρατόμ για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/277

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με την απαλλαγή όσον αφορά την εκτέλεση του προϋπολογισμού του Οργανισμού Εφοδιασμού της Ευρατόμ για το οικονομικό έτος 2012
   (2014/607/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Οργανισμού Εφοδιασμού της Ευρατόμ για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Οργανισμού Εφοδιασμού της Ευρατόμ για το οικονομικό έτος 2012, που συνοδεύεται από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 (05849/2014 – C7-0054/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και συγκεκριμένα το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και συγκεκριμένα το άρθρο 208,

               —

               έχοντας υπόψη την απόφαση 2008/114/ΕΚ, Ευρατόμ του Συμβουλίου, της 12ης Φεβρουαρίου 2008, σχετικά με τη θέσπιση του καταστατικού του Οργανισμού Εφοδιασμού της Ευρατόμ (4), και συγκεκριμένα το άρθρο 8,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και συγκεκριμένα το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0180/2014),

               1.

               χορηγεί απαλλαγή στον γενικό διευθυντή του Οργανισμού Εφοδιασμού της Ευρατόμ όσον αφορά την εκτέλεση του προϋπολογισμού του Οργανισμού για το οικονομικό έτος 2012·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, και το ψήφισμα που αποτελεί αναπόσπαστο μέρος της, στον γενικό διευθυντή του Οργανισμού Εφοδιασμού της Ευρατόμ, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 365 της 13.12.2013, σ. 213.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 41 της 15.2.2008, σ. 15.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


Avis juridique important

|

31997D0750

97/750/ΕΚ: Απόφαση της Επιτροπής της 6ης Νοεμβρίου 1997 για περάτωση της διαδικασίας επανεξέτασης των μέτρων αντιντάμπινγκ όσον αφορά τις εισαγωγές βιντεοταινιών σε κασέτες, καταγωγής Λαϊκής Δημοκρατίας της Κίνας

Επίσημη Εφημερίδα αριθ. L 304 της 07/11/1997 σ. 0019 - 0020

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Νοεμβρίου 1997 για περάτωση της διαδικασίας επανεξέτασης των μέτρων αντιντάμπινγκ όσον αφορά τις εισαγωγές βιντεοταινιών σε κασέτες, καταγωγής Λαϊκής Δημοκρατίας της Κίνας (97/750/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), όπως τροποποιήθηκε από τον κανονισμό (ΕΚ) αριθ. 2331/96 (2), και ιδίως το άρθρο 11,Μετά από διαβουλεύσεις στο πλαίσιο της συμβουλευτικής επιτροπής,Εκτιμώντας τα ακόλουθα:Α. ΔΙΑΔΙΚΑΣΙΑ 1. Ισχύοντα μέτρα (1) Με τον κανονισμό (ΕΟΚ) αριθ. 3091/91 (3), το Συμβούλιο επέβαλε οριστικό δασμό αντιντάμπινγκ στις εισαγωγές βιντεοταινιών σε κασέτες, καταγωγής Λαϊκής Δημοκρατίας της Κίνας (εφεξής καλούμενη «Κίνα») που υπάγονται στον κωδικό ΣΟ ex 8523 13 00.2. Αίτηση επανεξέτασης (2) Μετά τη δημοσίευση, τον Απρίλιο του 1996, ανακοίνωσης για την επικείμενη λήξη των μέτρων αντιντάμπινγκ (4) η Επιτροπή έλαβε τον Ιούλιο του 1996 αίτηση επανεξέτασης την οποία υπέβαλε το Ευρωπαϊκό Συμβούλιο Χημικής Βιομηχανίας - Conseil Europιen de l'Industrie Chimique (CEFIC) - εξ ονόματος δύο κοινοτικών παραγωγών οι οποίοι κατά τους ισχυρισμούς αντιπροσωπεύουν σημαντική αναλογία της συνολικής παραγωγής του προϊόντος στην Κοινότητα. Η αίτηση περιελάμβανε αποδεικτικά στοιχεία για την ύπαρξη ντάμπινγκ όσον αφορά το προϊόν Κίνας, και σημαντικής ζημίας η οποία θα ήταν δυνατόν να προκύψει από την ενδεχόμενη λήξη των υφιστάμενων μέτρων.(3) Στις 24 Οκτωβρίου 1996, εκτιμώντας ότι υπήρχαν επαρκή αποδεικτικά στοιχεία για να δικαιολογήσουν την έναρξη επανεξέτασης στο πλαίσιο του άρθρου 11 παράγραφοι 2 και 3 του κανονισμού (ΕΚ) αριθ. 384/96 (εφεξής καλούμενος «βασικός κανονισμός»), η Επιτροπή δημοσίευσε στην Επίσημη Εφημερίδα των Ευρωπαϊκών Κοινοτήτων ανακοίνωση (5) για την έναρξη ενδιάμεσης επανεξέτασης του κανονισμού (ΕΟΚ) αριθ. 3091/91.3. Έρευνα (4) Η Επιτροπή ενημέρωσε επίσημα τους κοινοτικούς παραγωγούς, τους εισαγωγείς και τους κινέζους παραγωγούς/εξαγωγείς που είναι γνωστό ότι ενδιαφέρονται καθώς και τους αντιπροσώπους της Κίνας για την έναρξη της έρευνας και εδωσε στα ενδιαφερόμενα μέρη την ευκαιρία να γνωστοποιήσουν γραπτώς τις απόψεις τους και να ζητήσουν ακρόση εντός της προθεσμίας που καθορίζεται στην ανωτέρω ανακοίνωση.(5) Η Επιτροπή άρχισε την επανεξέταση και την αποστολή ερωτηματολογίων σε όλα τα ενδιαφερόμενα μέρη, αναζητώντας τις απαραίτητες πληροφορίες για τον προσδιορισμό του ντάμπινγκ, της ζημίας, καθώς και την πιθανότητα ντάμπινγκ και επανάληψης της ζημίας.(6) Ουδείς κινέζος παραγωγός/εξαγωγέας του ομοειδούς προϊόντος απάντησε στο ερωτηματολόγιο.Β. ΑΠΟΣΥΡΣΗ ΤΗΣ ΑΙΤΗΣΗΣ (7) Αρχικά, στην αίτηση που υπέβαλε για επανεξέταση της λήξης των μέτρων, το CEFIC αναφέρθηκε σε δύο κοινοτικούς παραγωγούς:- BASF Magnetics GmbH, (Γερμανία),- TDK Recording Media Europe SA (Λουξεμβούργο).(8) Η TDK Recording Media Europe SA ενημέρωσε την Επιτροπή ότι δεν θα υποστηρίξει ενεργά την αίτηση επανεξέτασης. Κατά συνέπεια δεν απάντησε στο ερωτηματολόγιο της Επιτροπής. Η εν λόγω εταιρεία, επειδή δεν συνεργάστηκε, δεν περιελήφθη στον ορισμό του κοινοτικού κλάδου για τον προσδιορισμό της ζημίας ή της πιθανότητας επανάληψης της ζημίας.(9) Για το υπόλοιπο της διαδικασίας, επομένως, η BASF Magnetics GmbH, μοναδικός συνεργαζόμενος κοινοτικός παραγωγός, που υποστήριξε την αίτηση θεωρείται ως «κοινοτικός κλάδος παραγωγής».(10) Στις αρχές του 1997, η BASF Magnetics GmbH εξαγοράστηκε από κορεάτικη εταιρεία και η επωνυμία της άλλαξε σε EMTEC GmbH. Δεδομένου ότι η EMTEC δεν είναι μέλος του CEFIC, το καταγγέλλον CEFIC ενημέρωσε την Επιτροπή ότι δεν θα ενεργεί πλέον ως νόμιμος εκπρόσωπος του κοινοτικού κλάδου. Δήλωσε ακόμη ότι αποσύρει την αίτηση επανεξέτασης της ισχύος των μέτρων. Ωστόσο, η EMTEC GmbH ενημέρωσε την Επιτροπή γραπτώς ότι επιθυμεί να παραμείνει ενεργός καταγγέλλων υποστηρίζοντας τη διαδικασία επανεξέτασης.(11) Η απάντηση της EMTEC GmbH στο ερωτηματολόγιο και οι συμπληρωματικές πληροφορίες που υπεβλήθησαν στη συνέχεια μετά από αίτηση της Επιτροπής, ήταν ελλιπείς και διάσπαρτες. Οι πληροφορίες που υπεβλήθησαν κρίθηκαν ανεπαρκείς και για τους σκοπούς της έρευνας αντιντάμπινγκ. Παρά το γεγονός ότι η αρχική προθεσμία απάντησης στο ερωτηματολόγιο είχε παραταθεί επανειλημμένως, η EMTEC GmbH δεν κατόρθωσε να παράσχει τις απαραίτητες πληροφορίες.(12) Η EMTEC GmbH ενημερώθηκε για την έλλειψη επαρκούς συνεργασίας από μέρους της και απάντησε ότι είχε καταβάλει όλες τις δυνατές προσπάθειες για να υποβάλει συμπληρωματικά λεπτομερή στοιχεία κατά το αίτημα της Επιτροπής εντός της ορισθείσας προθεσμίας. Ωστόσο, η Επιτροπή διεπίστωσε ότι δεν είχαν παρασχεθεί σημαντικές πληροφορίες ακόμη και κατόπιν ορισμένων επαφών μεταξύ του κοινοτικού παραγωγού και της Επιτροπής.Γ. ΣΥΜΠΕΡΑΣΜΑ (13) Υπό τις ανωτέρω περιστάσεις, η Επιτροπή, σύμφωνα με το άρθρο 18 παράγραφος 1 του βασικού κανονισμού, διεπίστωσε ότι ο κοινοτικός κλάδος παραγωγής δεν παρείχε τις πληροφορίες που θεωρούντο απαραίτητες για τον προσδιορισμό της ζημίας και την επανεξέταση του κατά πόσον η λήξη των ισχυόντων μέτρων θα οδηγούσε σε επανάληψη του ζημιογόνου ντάμπινγκ, κατά τους ισχυρισμούς που προβάλλονται στην αίτηση.(14) Κρίνεται επομένως ότι η διαδικασία επανεξέτασης των μέτρων αντιντάμπινγκ, όσον αφορά τις εισαγωγές βιντεταινιών σε κασέτες καταγωγής Κίνας, πρέπει να περατωθεί και ότι μπορούν να λήξουν πάραυτα τα ισχύοντα μέτρα αντιντάμπινγκ.(15) Η Επιτροπή ενημέρωσε τα ενδιαφερόμενα μέρη, καθώς και τον κοινοτικό κλάδο, για τα συμπεράσματά της. Αφού ενημερώθηκαν από την Επιτροπή σχετικά με τα ανωτέρω περιστατικά και τα συμπεράσματα, εκπρόσωποι του κοινοτικού κλάδου υπέβαλαν και άλλες παρατηρήσεις, γραπτές και προφορικές, σχετικά με τις επιπτώσεις των εν λόγω κινεζικών εισαγωγών στον κοινοτικό κλάδο παραγωγής. Ωστόσο, δεν παρασχέθηκε πληροφορία ή επιχείρημα το οποίο, μετά από εξέταση, να μπορεί να ανατρέψει τα ανωτέρω συμπεράσματα.(16) Τα κράτη μέλη δεν προέβαλαν αντιρρήσεις ως προς την περάτωση της διαδικασίας επανεξέτασης,ΑΠΟΦΑΣΙΖΕΙ:Άρθρο μόνο Περατώνεται η διαδικασία επανεξέτασης των μέτρων αντιντάμπινγκ όσον αφορά τις εισαγωγές βιντεοταινιών σε κασέτες που υπάγονται στον κωδικό ΣΟ ex 8523 13 00 καταγωγής Λαϊκής Δημοκρατίας της Κίνας.Βρυξέλλες, 6 Νοεμβρίου 1997.Για την ΕπιτροπήLeon BRITTANΑντιπρόεδρος(1) ΕΕ L 56 της 6. 3. 1996, σ. 1.(2) ΕΕ L 317 της 6. 12. 1996, σ. 1.(3) ΕΕ L 293 της 24. 10. 1991, σ. 2.(4) ΕΕ C 119 της 24. 4. 1996, σ. 3.(5) ΕΕ C 314 της 24. 10. 1996, σ. 3.


Avis juridique important

|

31990D0373

90/373/ΕΟΚ: Απόφαση του Συμβουλίου της 29ης Μαΐου 1990 για τη σύναψη της συμφωνίας ίδρυσης του Κοινού Ταμείου Βασικών Προϊόντων

Επίσημη Εφημερίδα αριθ. L 182 της 14/07/1990 σ. 0001 - 0001 Φινλανδική ειδική έκδοση: Κεφάλαιο 11 τόμος 16 σ. 0007  Σουηδική ειδική έκδοση: Κεφάλαιο 11 τόμος 16 σ. 0007

ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Μαΐου 1990 περί συνάψεως της συμφωνίας ιδρύσεως του Κοινού Ταμείου Βασικών Προϊόντων (90/373/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  ιΕχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η συμφωνία ιδρύσεως του Κοινού Ταμείου Βασικών Προϊόντων αφορά ζητήματα που εμπίπτουν στην αρμοδιότητα των κρατών μελών και ζητήματα που καλύπτει η κοινή εμπορική πολιτική- ότι η συμφωνία υπεγράφη από την Κοινότητα και τα κράτη μέλη- ότι τα κράτη μέλη έχουν ήδη ολοκληρώσει τις διαδικασίες επικυρώσεως, αποδοχής ή εγκρίσεως που προβλέπει το άρθρο 54 της συμφωνίας- ότι, κατά συνέπεια, πρέπει και η Κοινότητα να εγκρίνει τη συμφωνία που έχει κατατεθεί στο Γενικό Γραμματέα του Οργανισμού Ηνωμένων Εθνών,  ΑΠΟΦΑΣΙΖΕΙ:   ^Άρθρο 1 Η συμφωνία ιδρύσεως του Κοινού Ταμείου Βασικών Προϊόντων εγκρίνεται εξ ονόματος της Κοινότητας.  Η Κοινότητα προβαίνει στην κατάθεση του εγγράφου εγκρίσεως της συμφωνίας στο Γενικό Γραμματέα του Οργανισμού Ηνωμένων Εθνών.  Το κείμενο της συμφωνίας επισυνάπτεται στην παρούσα απόφαση. ^Άρθρο 2 Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να προβεί στην κατάθεση του εγγράφου εγκρίσεως εξ ονόματος της Κοινότητας. ^Άρθρο 3 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.   Βρυξέλλες, 29 Μαΐου 1990. Για το Συμβούλιο Ο Πρόεδρος M. GEOGHEGAN-QUINN


Avis juridique important

|

31999D0825

1999/825/ΕΚ: Απόφαση του Συμβουλίου, της 6ης Δεκεμβρίου 1999, για το διορισμό αναπληρωματικού μέλους της Επιτροπής των Περιφερειών (Ισπανία)

Επίσημη Εφημερίδα αριθ. L 323 της 15/12/1999 σ. 0013 - 0013

ΑΠΟΦΑΣΗ ΤΟΥ ΣΥΜΒΟΥΛΙΟΥτης 6ης Δεκεμβρίου 1999για το διορισμό αναπληρωματικού μέλους της Επιτροπής των Περιφερειών (Ισπανία)(1999/825/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την απόφαση του Συμβουλίου, της 26ης Ιανουαρίου 1998, για το διορισμό των τακτικών και αναπληρωματικών μελών της Επιτροπής των Περιφερειών(1),εκτιμώντας ότι μετά την παραίτηση του κ. José Rodríguez Jordá, η οποία γνωστοποιήθηκε στο Συμβούλιο στις 17 Νοεμβρίου 1999, έμεινε κενή η αντίστοιχη θέση αναπληρωματικού μέλους της Επιτροπής των Περιφερειών,έχοντας υπόψη την πρόταση της ισπανικής κυβέρνησης,ΑΠΟΦΑΣΙΖΕΙ:Άρθρο μóνοΟ κ. Eduardo Bandrés Moliné διορίζεται αναπληρωματικό μέλος της Επιτροπής των Περιφερειών, εις αντικατάσταση του κ. José Rodríguez Jordá, για το υπόλοιπο της θητείας του προκατόχου του, δηλαδή έως τις 25 Ιανουαρίου 2002.Βρυξέλλες, 6 Δεκεμβρίου 1999.Για το ΣυμβούλιοΟ ΠρόεδροςT. HALONEN(1) ΕΕ L 28 της 4.2.1998, σ. 19.


title: Απόφαση 2011/210/ΚΕΠΠΑ του Συμβουλίου, της 1ης Απριλίου 2011 , σχετικά με στρατιωτική επιχείρηση της Ευρωπαϊκής Ένωσης για την υποστήριξη επιχειρήσεων ανθρωπιστικής βοήθειας προς ανταπόκριση στην κατάσταση κρίσης που επικρατεί στη Λιβύη ( «EUFOR Libya» )

text:
               5.4.2011

               EL

               Επίσημη Εφημερίδα της Ευρωπαϊκής Ένωσης

               L 89/17

         ΑΠΌΦΑΣΗ 2011/210/ΚΕΠΠΑ ΤΟΥ ΣΥΜΒΟΥΛΊΟΥ
   της 1ης Απριλίου 2011
   σχετικά με στρατιωτική επιχείρηση της Ευρωπαϊκής Ένωσης για την υποστήριξη επιχειρήσεων ανθρωπιστικής βοήθειας προς ανταπόκριση στην κατάσταση κρίσης που επικρατεί στη Λιβύη («EUFOR Libya»)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως τα άρθρα 28 και 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας,
   Εκτιμώντας τα ακόλουθα:

               (1)

               Το Συμβούλιο Ασφαλείας των Ηνωμένων Εθνών («Συμβούλιο Ασφαλείας»), στην απόφασή του 1970 (2011) σχετικά με την ειρήνη και την ασφάλεια στην Αφρική, που εκδόθηκε στις 26 Φεβρουαρίου 2011, εξέφρασε βαθιά ανησυχία για την κατάσταση στη Λιβύη και καταδίκασε τη βία και τη χρήση καταναγκασμού κατά αμάχων. Επιπλέον το ΣΑΗΕ κάλεσε όλα τα κράτη μέλη του ΟΗΕ να διαθέσουν ανθρωπιστική και άλλη σχετική βοήθεια στη Λιβύη.

               (2)

               Το Συμβούλιο Ασφαλείας, στην απόφασή του 1973 (2011) σχετικά με την κατάσταση στη Λιβύη, που εκδόθηκε στις 17 Μαρτίου 2011, υπενθύμισε την απόφασή του 1970 (2011) και εξέφρασε τη βούλησή του να εξασφαλίσει την προστασία των αμάχων και των ζωνών στις οποίες κατοικεί άμαχος πληθυσμός καθώς και την ταχεία και απρόσκοπτη διέλευση της ανθρωπιστικής βοήθειας. Επιδοκίμασε επίσης την ανταπόκριση των γειτονικών κρατών, ιδίως της Τυνησίας και της Αιγύπτου, για την αντιμετώπιση των αναγκών των προσφύγων και των αλλοδαπών εργαζομένων και κάλεσε τη διεθνή κοινότητα να υποστηρίξει τις προσπάθειες αυτές.

               (3)

               Το Συμβούλιο Ασφαλείας εξουσιοδότησε εξάλλου τα κράτη μέλη που έχουν ειδοποιήσει σχετικά το Γενικό Γραμματέα των Ηνωμένων Εθνών να λάβουν όλα τα αναγκαία μέτρα, σε εθνικό επίπεδο ή μέσω περιφερειακών οργανισμών ή ρυθμίσεων και σε συνεργασία με τον ίδιο και με τα κράτη μέλη του Αραβικού Συνδέσμου, για την προστασία των αμάχων και των ζωνών της Λιβύη στις οποίες κατοικεί άμαχος πληθυσμός, που απειλούνται από επιθέσεις, χωρίς ανάπτυξη αλλοδαπών δυνάμεων κατοχής οποιασδήποτε μορφής σε οποιοδήποτε τμήμα του λιβυκού εδάφους.

               (4)

               Το Συμβούλιο, στα συμπεράσματά του της 21ης Μαρτίου 2011, εξέφρασε ανησυχία για την κατάσταση στη Λιβύη και καταδίκασε την κατάφωρη και συστηματική παραβίαση των ανθρώπινων δικαιωμάτων, τη βία και τη βάναυση καταστολή που ασκεί το καθεστώς κατά του λιβυκού λαού. Σημείωσε με ικανοποίηση την έκδοση της απόφασης 1973 (2011) ΣΑΗΕ και υπογράμμισε τη βούληση της ΕΕ να συμβάλει στην εφαρμογή της και να ενεργήσει συλλογικά και ανυποχώρητα, σε συνεργασία με όλους τους διεθνείς εταίρους, ιδίως τον σύνδεσμο αραβικών κρατών και άλλους περιφερειακούς συντελεστές, προς το σκοπό αυτό. Επιβεβαίωσε ότι ο κύριος στόχος της ΕΕ είναι η προστασία του άμαχου πληθυσμού και η υποστήριξη του λιβυκού λαού ώστε να υλοποιήσει τις προσδοκίες του για μια δημοκρατική κοινωνία.
               Το Συμβούλιο εξέφρασε επίσης την προθυμία της ΕΕ να στηρίξει την ανθρωπιστική βοήθεια με μέσα κοινής πολιτικής ασφάλειας και άμυνας, ανταποκρινόμενη στο σχετικό αίτημα του Γραφείου Συντονισμού των Ανθρωπιστικών Υποθέσεων των ΗΕ (OCHA) και υπό το συντονιστικό ρόλο του ΟΗΕ.

               (5)

               Στις 24 Μαρτίου 2011 το Συμβούλιο ενέκρινε έννοια διαχείρισης κρίσεων για την αντιμετώπιση της κρίσης στη Λιβύη. Ο περαιτέρω σχεδιασμός θα πρέπει να επικεντρωθεί στην υποστήριξη της ανθρωπιστικής βοηθείας. Ιδιαίτερα, η επιχείρηση δεν θα πρέπει να θίγει την ουδετερότητα και αμεροληψία των ανθρωπιστικών φορέων. Μια απόφαση έναρξης της επιχείρησης προϋποθέτει αίτημα από το OCHA και λαμβάνεται μετά από αξιολόγηση του κινδύνου και της απειλής.

               (6)

               Υπάρχει στενός συντονισμός και συνεννοήσεις με τις κυβερνήσεις της Αιγύπτου και της Τυνησίας για να εξασφαλισθεί η άδειά τους για μια ενδεχόμενη στρατιωτική παρουσία της ΕΕ στις αντίστοιχες χώρες τους.

               (7)

               Η Επιτροπή Πολιτικής και Ασφάλειας (ΕΠΑ) θα πρέπει να ασκεί, υπό την ευθύνη του Συμβουλίου και της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας (YE), τον πολιτικό έλεγχο επί της στρατιωτικής αποστολής της ΕΕ, να της παρέχει στρατηγική καθοδήγηση και να λαμβάνει τις σχετικές αποφάσεις σύμφωνα με το τρίτο εδάφιο του άρθρου 38 της συνθήκης για την Ευρωπαϊκή Ένωση (ΣΕΕ).

               (8)

               Θα πρέπει να διεξαχθούν διαπραγματεύσεις για τη σύναψη διεθνών συμφωνιών σχετικά με τη συμμετοχή τρίτων κρατών σε επιχειρήσεις της ΕΕ και σχετικά με το καθεστώς των δυνάμεων και του προσωπικού της ΕΕ.

               (9)

               Οι επιχειρησιακές δαπάνες που προκύπτουν από την παρούσα απόφαση, οι οποίες έχουν στρατιωτικές συνέπειες ή συνέπειες στον τομέα της άμυνας, θα πρέπει να βαρύνουν τα κράτη μέλη, δυνάμει του άρθρου 41 παράγραφος 2 της συνθήκης ΕΕ και σύμφωνα με την απόφαση 2008/975/ΚΕΠΠΑ του Συμβουλίου, της 18ης Δεκεμβρίου 2008, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας («ΑΘΗΝΑ») (1).

               (10)

               Το άρθρο 28 παράγραφος 1 της ΣΕΕ εξουσιοδοτεί το Συμβούλιο να εκδίδει αποφάσεις που θα ορίζουν τα μέσα που διατίθενται στην Ένωση. Το ποσό δημοσιονομικής αναφοράς, για αρχική περίοδο τεσσάρων μηνών, όσον αφορά τα κοινά έξοδα της στρατιωτικής επιχείρησης της ΕΕ, συνιστά την καλύτερη τρέχουσα εκτίμηση και δεν προδικάζει τα τελικά αριθμητικά στοιχεία που θα περιληφθούν σε προϋπολογισμό που θα πρέπει να εγκριθεί σύμφωνα με τους κανόνες που ορίζονται στο μηχανισμό «ΑΘΗΝΑ».

               (11)

               Σύμφωνα με το άρθρο 5 του πρωτοκόλλου για τη θέση της Δανίας, το οποίο προσαρτάται στη ΣΕΕ και στη συνθήκη για τη λειτουργία της Ευρωπαϊκής Ένωσης (ΣΛΕΕ), η Δανία δεν συμμετέχει στην εκπόνηση και στην εφαρμογή αποφάσεων και δράσεων της Ένωσης που έχουν συνέπειες στον τομέα της άμυνας. Η Δανία δεν συμμετέχει συνεπώς στη χρηματοδότηση της επιχείρησης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αποστολή
   1.   Βάσει των εντολών που παρέχονται με τις αποφάσεις 1970 και 1973 (2011) του Συμβουλίου Ασφαλείας των Ηνωμένων Εθνών, η Ένωση, αν υπάρξει σχετικό αίτημα του Γραφείου των Ηνωμένων Εθνών για το συντονισμό των ανθρωπιστικών υποθέσεων (OCHA), διεξάγει, στο πλαίσιο της Κοινής Πολιτικής Ασφάλειας και Άμυνας, στρατιωτική επιχείρηση, εφεξής «EUFOR Libya», προκειμένου να υποστηρίξει την ανθρωπιστική βοήθεια στην περιοχή. Η επιχείρηση τηρεί πλήρως τις κατευθυντήριες γραμμές όσον αφορά τη χρήση στρατιωτικών πόρων και πόρων πολιτικής προστασίας προς υποστήριξη των ανθρωπιστικών δράσεων του ΟΗΕ σε περιπλοκές καταστάσεις επειγούσης ανάγκης και τις οδηγίες όσον αφορά τη χρήση αλλοδαπών στρατιωτικών πόρων προς υποστήριξη των ανθρωπιστικών επιχειρήσεων κατά την τρέχουσα κρίση στη Βόρειο Αφρική.
   2.   Προς στήριξη αυτού του πολιτικού στόχου, η «EUFOR Libya», αν ζητηθεί από το OCHA, και όσον αφορά τις κατευθυντήριες γραμμές και οδηγίες της παραγράφου 1:

               —

               συμβάλλει στην ασφαλή μετακίνηση και απομάκρυνση των εκτοπισμένων προσώπων,

               —

               διευκολύνει τη δράση των ανθρωπιστικών οργανώσεων παρέχοντάς τους ειδικές ικανότητες.

         Άρθρο 2
   Διορισμός του διοικητή επιχειρήσεων της ΕΕ
   Ο αντιναύαρχος Claudio GAUDIOSI διορίζεται διοικητής επιχειρήσεων της ΕΕ για την EUFOR Libya.
   Άρθρο 3
   Ορισμός του επιχειρησιακού στρατηγείου της ΕΕ
   Το επιχειρησιακό στρατηγείο της ΕΕ για την επιχείρηση EUFOR Libya είναι στη Ρώμη.
   Άρθρο 4
   Σχεδιασμός και δρομολόγηση της επιχείρησης
   Η απόφαση για την εκκίνηση της στρατιωτικής επιχείρησης της ΕΕ θα εγκριθεί από το Συμβούλιο λαμβάνοντας υπόψη μια αξιολόγηση κινδύνου και απειλής, μετά την έγκριση του σχεδίου της επιχείρησης και των κανόνων εμπλοκής.
   Άρθρο 5
   Πολιτικός έλεγχος και στρατηγική διεύθυνση
   1.   Υπό την ευθύνη του Συμβουλίου και της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας, η Επιτροπή Πολιτικής και Ασφάλειας (ΕΠΑ) ασκεί τον πολιτικό έλεγχο και τη στρατηγική διεύθυνση της EUFOR Libya. Το Συμβούλιο εξουσιοδοτεί την ΕΠΑ να λαμβάνει τις σχετικές αποφάσεις σύμφωνα με το άρθρο 38 τρίτο εδάφιο της ΣΕΕ. Η εξουσιοδότηση αυτή περιλαμβάνει την εξουσία για τροποποίηση των εγγράφων σχεδιασμού, περιλαμβανομένων του σχεδίου επιχειρήσεων, της δομής διοίκησης και των κανόνων εμπλοκής. Περιλαμβάνει επίσης την εξουσία για λήψη αποφάσεων σχετικά με το διορισμό του διοικητή επιχειρήσεων της ΕΕ και του διοικητή δυνάμεων της ΕΕ. Το Συμβούλιο διατηρεί την αρμοδιότητα λήψεως αποφάσεων όσον αφορά τους στόχους και τον τερματισμό της EUFOR Libya.
   2.   Η ΕΠΑ αναφέρει στο Συμβούλιο σε τακτά χρονικά διαστήματα.
   3.   Ο πρόεδρος της στρατιωτικής επιτροπής της ΕΕ (ΠΣΕΕΕ) υποβάλλει στην ΕΠΑ, σε τακτά χρονικά διαστήματα, εκθέσεις όσον αφορά τη διεξαγωγή της στρατιωτικής επιχείρησης της ΕΕ. Η ΕΠΑ μπορεί να καλεί στις συνεδριάσεις της τον διοικητή επιχειρήσεων ή τον διοικητή δυνάμεων της ΕΕ, εφόσον απαιτείται.
   Άρθρο 6
   Στρατιωτική διεύθυνση
   1.   Η στρατιωτική επιτροπή της ΕΕ (ΣΕΕΕ) παρακολουθεί την ομαλή εκτέλεση της στρατιωτικής επιχείρησης της ΕΕ που διεξάγεται υπό την ευθύνη του διοικητή επιχειρήσεων της ΕΕ.
   2.   Ο διοικητής επιχειρήσεων της ΕΕ υποβάλλει εκθέσεις στη ΣΕΕΕ σε τακτά χρονικά διαστήματα. Η ΕΠΑ μπορεί να καλεί στις συνεδριάσεις της τον διοικητή επιχειρήσεων ή το διοικητή δυνάμεων της ΕΕ, εφόσον απαιτείται.
   3.   Ο πρόεδρος της ΣΕΕΕ ενεργεί ως βασικό σημείο επαφής με τον διοικητή επιχειρήσεων της ΕΕ.
   Άρθρο 7
   Εφαρμογή και συνοχή της δράσης της Ένωσης
   1.   Η ΥΕ μεριμνά για την εφαρμογή της παρούσας απόφασης καθώς και για τη συνοχή της με την εξωτερική δράση της Ένωσης στο σύνολό της, περιλαμβανομένων των δραστηριοτήτων ανθρωπιστικής βοήθειας της Ένωσης.
   2.   Ο διοικητής επιχειρήσεων της ΕΕ επικουρεί την ΥΕ όσον αφορά την εφαρμογή της παρούσας απόφασης.
   Άρθρο 8
   Συνεργασία με άλλους συντελεστές
   1.   Ο σχεδιασμός και η διεξαγωγή της επιχείρησης θα γίνει υπό στενή συνεργασία και συμπληρωματικότητα με το OCHA, που συντονίζει τη συνολική ανθρωπιστική προσπάθεια, το ΝΑΤΟ και άλλους φορείς.
   2.   Η EUFOR Libya συνεργάζεται στενά με τον ή τους ορισθέντες συντονιστές του ΟΗΕ καθώς και με τον ή τους ορισθέντες συντονιστές του Συνδέσμου Αραβικών Κρατών και με τα κράτη μέλη του.
   3.   Κατά περίπτωση διεξάγονται διαβουλεύσεις με την Αφρικανική Ένωση.
   Άρθρο 9
   Συμμετοχή τρίτων κρατών
   1.   Με την επιφύλαξη της αυτονομίας της ΕΕ όσον αφορά τη λήψη αποφάσεων ή του ενιαίου θεσμικού πλαισίου και σύμφωνα με τις σχετικές κατευθυντήριες γραμμές του Ευρωπαϊκού Συμβουλίου, μπορούν να καλούνται να συμμετάσχουν στην επιχείρηση τρίτα κράτη και ιδίως τα κράτη μέλη του Αραβικού Συνδέσμου.
   2.   Το Συμβούλιο εξουσιοδοτεί την ΕΠΑ να καλεί τρίτα κράτη να παράσχουν συνεισφορές και να λαμβάνει, κατ’ εισήγηση του διοικητή επιχειρήσεων της ΕΕ και της ΣΕΕΕ, τις σχετικές αποφάσεις για την αποδοχή των προτεινόμενων συνεισφορών.
   3.   Οι λεπτομέρειες των ρυθμίσεων σχετικά με τη συμμετοχή τρίτων κρατών καθορίζονται βάσει συμφωνιών που συνάπτονται σύμφωνα με το άρθρο 37 της ΣΕΕ και με τη διαδικασία του άρθρου 218 της ΣΛΕΕ. Εφόσον η ΕΕ και τρίτο κράτος έχουν συνάψει συμφωνία για τη θέσπιση πλαισίου συμμετοχής του τρίτου κράτους στις ενωσιακές επιχειρήσεις διαχείρισης κρίσεων, οι διατάξεις της συμφωνίας αυτής εφαρμόζονται στο πλαίσιο της παρούσας επιχείρησης.
   4.   Τα τρίτα κράτη που παρέχουν σημαντικές στρατιωτικές συνεισφορές στη EUFOR Libya έχουν τα ίδια δικαιώματα και υποχρεώσεις με τα κράτη μέλη που συμμετέχουν στην επιχείρηση όσον αφορά την καθημερινή διαχείριση της επιχείρησης.
   5.   Το Συμβούλιο εξουσιοδοτεί την ΕΠΑ να λάβει σχετικές αποφάσεις για τη σύσταση Επιτροπής Συνεισφερόντων, εάν τυχόν τρίτα κράτη παράσχουν σημαντικές στρατιωτικές συνεισφορές.
   Άρθρο 10
   Καθεστώς των υπό την ηγεσία της ΕΕ δυνάμεων και του προσωπικού τους
   Το καθεστώς των υπό την ηγεσία της ΕΕ δυνάμεων και του προσωπικού τους, περιλαμβανομένων των προνομίων, των ασυλιών και των περαιτέρω απαιτούμενων εγγυήσεων για την ολοκλήρωση και την απρόσκοπτη λειτουργία της αποστολής τους, μπορεί να αποτελέσει αντικείμενο συμφωνίας που θα συναφθεί σύμφωνα με το άρθρο 37 της ΣΕΈ και με τη διαδικασία του άρθρου 218 παράγραφος 3 της ΣΛΕΕ.
   Άρθρο 11
   Χρηματοδοτικές ρυθμίσεις
   1.   Η διαχείριση των κοινών δαπανών της EUFOR Libya γίνεται σύμφωνα με την απόφαση 2008/975/ΚΕΠΠΑ.
   2.   Το ποσό δημοσιονομικής αναφοράς για τις κοινές δαπάνες της EUFOR Libya ορίζεται σε 7 900 000 EUR. Το ποσοστό του ποσού αναφοράς κατά το άρθρο 25 παράγραφος 1 της απόφασης 2008/975/ΚΕΠΠΑ είναι 30 %.
   Άρθρο 12
   Γνωστοποίηση πληροφοριών σε τρίτους
   1.   Η ΥΕ εξουσιοδοτείται να γνωστοποιεί στην Αίγυπτο, στον Αραβικό Σύνδεσμο, στην Αφρικανική Ένωση, στον ΟΗΕ, στην Τυνησία καθώς και σε άλλους τρίτους τους οποίους αφορά η παρούσα απόφαση διαβαθμισμένες πληροφορίες και έγγραφα της Ένωσης που συντάσσονται για τους σκοπούς της EUFOR Libya, έως το εκάστοτε κατάλληλο επίπεδο ασφαλείας και σύμφωνα με τον κανονισμό ασφαλείας του Συμβουλίου (2).
   2.   Η ΥΕ εξουσιοδοτείται να γνωστοποιεί στην Αίγυπτο, στον Αραβικό Σύνδεσμο, στην Αφρικανική Ένωση, στον ΟΗΕ, στην Τυνησία καθώς και σε άλλους τρίτους τους οποίους αφορά η παρούσα απόφαση μη διαβαθμισμένα έγγραφα της Ένωσης που συνδέονται με τις συζητήσεις του Συμβουλίου σχετικά με τη EUFOR Libya και τα οποία καλύπτονται από την υποχρέωση επαγγελματικού απορρήτου σύμφωνα με το άρθρο 6 παράγραφος 1 του εσωτερικού κανονισμού του Συμβουλίου (3).
   Άρθρο 13
   Έναρξη και λήξη ισχύος
   1.   Η παρούσα απόφαση αρχίζει να ισχύει από την ημερομηνία της έκδοσής της.
   2.   Η EUFOR Libya λήγει 4 μήνες το αργότερο μετά την επίτευξη αρχικής επιχειρησιακής δυνατότητας.
   3.   Η παρούσα απόφαση καταργείται την ημερομηνία κλεισίματος του επιχειρησιακού στρατηγείου ή του στρατηγείου δυνάμεων της ΕΕ, ανάλογα με το ποια ημερομηνία είναι μεταγενέστερη, σύμφωνα με τα σχέδια που έχουν εγκριθεί για τον τερματισμό της EUFOR Libya και με την επιφύλαξη των διαδικασιών σχετικά με το λογιστικό έλεγχο και την απόδοση των λογαριασμών της EUFOR Libya, όπως ορίζονται στην απόφαση 2008/975/ΚΕΠΠΑ.

      Βρυξέλλες, 1 Απριλίου 2011.

            Για το Συμβούλιο

            Ο Πρόεδρος

         MARTONYI J.

      (1)  ΕΕ L 345 της 23.12.2008, σ. 96.

      (2)  Απόφαση 2001/264/ΕΚ του Συμβουλίου της 19ης Μαρτίου 2001 για την έγκριση του κανονισμού ασφαλείας του Συμβουλίου (ΕΕ L 101 της 11.4.2001, σ. 1).

      (3)  Απόφαση 2009/937/ΕΕ του Συμβουλίου της 1ης Δεκεμβρίου 2009 για τη θέσπιση του εσωτερικού του κανονισμού (ΕΕ L 325 της 11.12.2009, σ. 35).


title: 2006/230/ΕΚ: Απόφαση του Συμβουλίου, της  18ης Ιουλίου 2005 , σχετικά με τη σύναψη συμφωνίας μεταξύ της Ευρωπαϊκής Κοινότητας και της κυβέρνησης του Καναδά για την επεξεργασία των δεδομένων API/PNR

text:
               21.3.2006

               EL

               Επίσημη Εφημερίδα της Ευρωπαϊκής Ένωσης

               L 82/14

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 18ης Ιουλίου 2005
   σχετικά με τη σύναψη συμφωνίας μεταξύ της Ευρωπαϊκής Κοινότητας και της κυβέρνησης του Καναδά για την επεξεργασία των δεδομένων API/PNR
   (2006/230/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Στις 7 Μαρτίου 2005 το Συμβούλιο εξουσιοδότησε την Επιτροπή να διαπραγματευτεί εξ ονόματος της Κοινότητας συμφωνία με τον Καναδά σχετικά με την επεξεργασία και τη διαβίβαση εκ των προτέρων πληροφοριών σχετικά με τους επιβάτες (ΑΡΙ) και των καταστάσεων με τα ονόματα των επιβατών (PNR) εκ μέρους των αερομεταφορέων προς την Canada Border Services Agency (CBSA).

               (2)

               Κρίνεται σκόπιμη η έγκριση της συμφωνίας,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Κοινότητας και της κυβέρνησης του Καναδά σχετικά με την επεξεργασία των δεδομένων API/PNR εγκρίνεται εξ ονόματος της Κοινότητας.
   Το κείμενο της συμφωνίας είναι συνημμένο στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα (2).
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 18 Ιουλίου 2005.

            Για το Συμβούλιο

            Ο Πρόεδρος

         J. STRAW

      (1)  Δεν έχει ακόμη δημοσιευθεί στην Επίσημη Εφημερίδα.

      (2)  Η ημερομηνία ενάρξεως ισχύος της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης μερίμνη της Γενικής Γραμματείας του Συμβουλίου.
    ---documentbreak---

               21.3.2006

               EL

               Επίσημη Εφημερίδα της Ευρωπαϊκής Ένωσης

               L 82/15

         ΣΥΜΦΩΝΊΑ
   μεταξύ της Ευρωπαϊκής Κοινότητας και της κυβέρνησης του Καναδά σχετικά με την επεξεργασία εκ των προτέρων πληροφοριών σχετικά με τους επιβάτες και των καταστάσεων με τα ονόματα των επιβατών
   Η ΕΥΡΩΠΑΪΚΗ ΚΟΙΝΟΤΗΤΑ ΚΑΙ Η ΚΥΒΕΡΝΗΣΗ ΤΟΥ ΚΑΝΑΔΑ, εφεξής τα «Μέρη»:
   ΑΝΑΓΝΩΡΙΖΟΝΤΑΣ τη σημασία που έχει ο σεβασμός των θεμελιωδών δικαιωμάτων και ελευθεριών, ειδικά του δικαιώματος σεβασμού της προσωπικής ζωής και της σημασίας που έχει ο σεβασμός αυτών των αξιών παράλληλα με την παρεμπόδιση και την καταπολέμηση της τρομοκρατίας και της σχετικής εγκληματικότητας καθώς και των άλλων σοβαρών μορφών διεθνούς εγκληματικότητας, περιλαμβανομένου και του οργανωμένου εγκλήματος,
   ΕΧΟΝΤΑΣ ΥΠΟΨΗ την υποχρέωση που έχει επιβάλει η κυβέρνηση του Καναδά στους αερομεταφορείς επιβατών προς τον Καναδά να διαθέτουν στις αρμόδιες καναδικές αρχές εκ των προτέρων πληροφορίες σχετικά με τους ταξιδιώτες και τις καταστάσεις με τους επιβάτες (εφεξής «API/PNR»), οι οποίες είναι συγκεντρωμένες και αποθηκευμένες στα ηλεκτρονικά τους συστήματα ελέγχου των κρατήσεων και των αναχωρήσεων,
   ΕΧΟΝΤΑΣ ΥΠΟΨΗ την οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και την ελεύθερη κυκλοφορία των δεδομένων αυτών (1), και ιδίως το άρθρο 7 στοιχείο γ),
   ΕΧΟΝΤΑΣ ΥΠΟΨΗ τις δεσμεύσεις που ανέλαβε η σχετική αρμόδια υπηρεσία όσον αφορά τον τρόπο με τον οποίο θα επεξεργάζεται τα δεδομένα API/PNR που θα λαμβάνει από τους αερομεταφορείς (εφεξής «οι δεσμεύσεις»),
   ΕΧΟΝΤΑΣ ΥΠΟΨΗ τη σχετική απόφαση της Επιτροπής σύμφωνα με το άρθρο 25 παράγραφος 6 της οδηγίας 95/46/ΕΚ (εφεξής «η απόφαση») σύμφωνα με την οποία η αρμόδια αρχή του Καναδά θεωρείται ότι προστατεύει επαρκώς τα δεδομένα API/PNR που διαβιβάζει η Ευρωπαϊκή Κοινότητα (εφεξής «η Κοινότητα») σχετικά με τους επιβάτες που μεταβαίνουν αεροπορικώς στον Καναδά, σύμφωνα με τις σχετικές δεσμεύσεις, οι οποίες επισυνάπτονται στη σχετική απόφαση,
   ΕΧΟΝΤΑΣ ΥΠΟΨΗ τις αναθεωρημένες κατευθυντήριες γραμμές σχετικά με τις API που εγκρίθηκαν από τον Παγκόσμιο Οργανισμό Τελωνείων (ΠΟΤ), τη Διεθνή Ένωση Αεροπορικών Μεταφορών (ΙΑΤΑ) και τον Διεθνή Οργανισμό Πολιτικής Αεροπορίας (ΔΟΠΑ),
   ΑΠΟΦΑΣΙΣΜΕΝΑ να συνεργαστούν ώστε να βοηθήσουν τον ΔΟΠΑ προκειμένου να αναπτύξει ένα πολυμερές πρότυπο διαβίβασης των δεδομένων PNR που διαθέτουν οι αεροπορικές εταιρείες,
   ΕΧΟΝΤΑΣ ΥΠΟΨΗ τη δυνατότητα τροποποίησης του παραρτήματος Ι της παρούσας συμφωνίας στο μέλλον ώστε να γίνουν απλούστερες οι διαδικασίες και κυρίως για να διασφαλιστεί η αμοιβαιότητα ανάμεσα στα Μέρη,
   ΣΥΜΦΩΝΗΣΑΝ ΣΤΑ ΑΚΟΛΟΥΘΑ:
   Άρθρο 1
   Στόχος
   1.   Ο στόχος της παρούσας συμφωνίας είναι να διασφαλιστεί ότι τα δεδομένα API/PNR των προσώπων που πραγματοποιούν τα εν λόγω ταξίδια διατίθενται με πλήρη σεβασμό των θεμελιωδών δικαιωμάτων και ελευθεριών και ιδίως του δικαιώματος σεβασμού της ιδιωτικής ζωής.
   2.   Οι πτήσεις που αφορά η παρούσα συμφωνία είναι αυτές που πραγματοποιούν οι αερομεταφορείς από την επικράτεια του ενός Μέρους προς την επικράτεια του αιτούντος Μέρους.
   Άρθρο 2
   Αρμόδιες αρχές
   Ως αρμόδια αρχή ενός αιτούντος Μέρους θεωρείται μια αρχή η οποία είναι υπεύθυνη στον Καναδά ή στην Ευρωπαϊκή Ένωση για την επεξεργασία δεδομένων API/PNR που αφορούν πρόσωπα τα οποία πραγματοποιούν τα ταξίδια που προβλέπονται στο παράρτημα Ι της παρούσας συμφωνίας, το οποίο αποτελεί αναπόσπαστο μέρος της συμφωνίας.
   Άρθρο 3
   Επεξεργασία των δεδομένων API/PNR
   1.   Τα Μέρη συμφωνούν ότι τα δεδομένα API/PNR των προσώπων που πραγματοποιούν τα εν λόγω ταξίδια θα υφίστανται επεξεργασία σύμφωνα με τις δεσμεύσεις που ανέλαβε η αρμόδια αρχή η οποία λαμβάνει τα δεδομένα API/PNR.
   2.   Οι δεσμεύσεις προβλέπουν τους κανόνες και τις διαδικασίες διαβίβασης και προστασίας των δεδομένων API/PNR των προσώπων που πραγματοποιούν τα εν λόγω ταξίδια, που διατίθενται σε αρμόδια αρχή.
   3.   Η αρμόδια αρχή επεξεργάζεται τα δεδομένα API/PNR που θα λαμβάνει και θα αντιμετωπίζει τα πρόσωπα που πραγματοποιούν τα εν λόγω ταξίδια με τα οποία συνδέονται τα δεδομένα API/PNR σύμφωνα με τους ισχύοντες νόμους και τις συνταγματικές διατάξεις χωρίς διακρίσεις με βάση την ιθαγένεια ή/και τη χώρα κατοικίας.
   Άρθρο 4
   Πρόσβαση, διόρθωση και προσθήκη σημείωσης
   1.   Η αρμόδια αρχή παρέχει στο πρόσωπο το οποίο δεν βρίσκεται στο έδαφος επί του οποίου η εν λόγω αρχή ασκεί δικαιοδοσία και το οποίο αφορούν τα δεδομένα API/PNR, τα οποία έχουν υποστεί επεξεργασία σύμφωνα με την παρούσα συμφωνία, πρόσβαση στα εν λόγω δεδομένα καθώς και τη δυνατότητα να τα διορθώσει σε περίπτωση λάθους ή να προσθέσει σημείωση η οποία θα δείχνει ότι ζητήθηκε η διόρθωσή τους.
   2.   Η δυνατότητα που παρέχει η αρμόδια αρχή για πρόσβαση, διόρθωση και προσθήκη σημείωσης παρέχεται υπό τους ιδίους όρους που ισχύουν για τα πρόσωπα που βρίσκονται στο έδαφος επί του οποίου η εν λόγω αρχή ασκεί δικαιοδοσία.
   Άρθρο 5
   Υποχρέωση επεξεργασίας δεδομένων API/PNR
   1.   Όσον αφορά την εφαρμογή της παρούσας συμφωνίας εντός της Κοινότητας, δεδομένου ότι αφορά την επεξεργασία δεδομένων προσωπικού χαρακτήρα, οι αερομεταφορείς που πραγματοποιούν τις σχετικές πτήσεις από την Κοινότητα προς τον Καναδά επεξεργάζονται τα δεδομένα API/PNR που περιλαμβάνονται στα ηλεκτρονικά τους συστήματα ελέγχου των κρατήσεων και των αναχωρήσεων σύμφωνα με τις απαιτήσεις των αρμοδίων καναδικών αρχών και σύμφωνα με το καναδικό δίκαιο. Ο κατάλογος με τα στοιχεία PNR που διαβιβάζουν οι αερομεταφορείς οι οποίοι πραγματοποιούν τις σχετικές πτήσεις στην αρμόδια καναδική αρχή περιλαμβάνεται στο παράρτημα ΙΙ της παρούσας συμφωνίας, το οποίο αποτελεί αναπόσπαστο μέρος αυτής.
   2.   Η υποχρέωση που προβλέπεται στην παράγραφο 1 ισχύει για όσο διάστημα εφαρμόζεται η απόφαση, παύει δε να ισχύει από την ημερομηνία κατά την οποία ανακαλείται, αναστέλλεται ή λήγει η ισχύς της απόφασης χωρίς να ανανεωθεί.
   Άρθρο 6
   Μεικτή Επιτροπή
   1.   Ιδρύεται μεικτή επιτροπή, αποτελούμενη από εκπροσώπους κάθε Μέρους, τα ονόματα των οποίων θα κοινοποιηθούν στο άλλο Μέρος διά της διπλωματικής οδού. Ο τόπος, η ημερομηνία και η ημερήσια διάταξη των συνεδριάσεων της εν λόγω επιτροπής καθορίζονται διά κοινής συμφωνίας. Η πρώτη συνεδρίαση λαμβάνει χώρα εντός έξι μηνών από την έναρξη της ισχύος της παρούσας συμφωνίας.
   2.   Η μεικτή επιτροπή, μεταξύ άλλων:

               α)

               λειτουργεί ως δίαυλος επικοινωνίας ως προς ό,τι αφορά την εφαρμογή της παρούσας συμφωνίας και οποιοδήποτε άλλο σχετικό θέμα·

               β)

               επιλύει στο μέτρο του δυνατού οποιαδήποτε διαφορά σε σχέση με την εφαρμογή της παρούσας συμφωνίας και με οποιοδήποτε άλλο σχετικό θέμα·

               γ)

               οργανώνει τις κοινές επανεξετάσεις περί των οποίων γίνεται λόγος στο άρθρο 8 και καθορίζει τις τεχνικές λεπτομέρειες της κοινής επανεξέτασης·

               δ)

               θεσπίζει τον εσωτερικό της κανονισμό.

         3.   Τα Μέρη που εκπροσωπούνται στη μεικτή επιτροπή δύνανται να συμφωνήσουν τροποποιήσεις του παραρτήματος Ι της παρούσας συμφωνίας, οι οποίες θα ισχύουν από την ημερομηνία που συμφωνούνται οι εν λόγω τροποποιήσεις.
   Άρθρο 7
   Διευθέτηση των διαφορών
   Τα Μέρη αρχίζουν αμέσως διαβουλεύσεις μετά από αίτημα ενός εξ αυτών για οποιαδήποτε διαφορά δεν κατέστη δυνατόν να διευθετηθεί από τη μεικτή επιτροπή.
   Άρθρο 8
   Κοινές επανεξετάσεις
   Σύμφωνα με το παράρτημα III της παρούσας συμφωνίας, το οποίο αποτελεί αναπόσπαστο μέρος της, τα Μέρη επανεξετάζουν σε ετήσια βάση, εκτός διαφορετικής συμφωνίας, την εφαρμογή της παρούσας συμφωνίας και οποιουδήποτε άλλου σχετικού θέματος, περιλαμβανομένων και των εξελίξεων, όπως είναι ο καθορισμός εκ μέρους του ΔΟΠΑ συναφών κατευθυντήριων γραμμών PNR.
   Άρθρο 9
   Έναρξη της ισχύος, τροποποιήσεις και λήξη της συμφωνίας
   1.   Η παρούσα συμφωνία τίθεται σε ισχύ κατόπιν της ανταλλαγής των κοινοποιήσεων μεταξύ των Μερών που πιστοποιούν ότι έχουν ολοκληρωθεί οι απαραίτητες διαδικασίες προκειμένου να τεθεί σε ισχύ η συμφωνία. Η παρούσα συμφωνία τίθεται σε ισχύ την ημερομηνία της δεύτερης κοινοποίησης.
   2.   Με την επιφύλαξη του άρθρου 6 παράγραφος 3, η παρούσα συμφωνία μπορεί να τροποποιηθεί κατόπιν συμφωνίας των Μερών. Η τροποποίηση αυτή τίθεται σε ισχύ 90 ημέρες από την ανταλλαγή της κοινοποίησης μεταξύ των Μερών σχετικά με την ολοκλήρωση των σχετικών εσωτερικών διαδικασιών.
   3.   Η παρούσα συμφωνία μπορεί να λυθεί από το ένα ή το άλλο Μέρος οποτεδήποτε, κατόπιν γραπτής καταγγελίας, 90 τουλάχιστον ημέρες πριν από την ημερομηνία της προτεινόμενης λύσης.
   Άρθρο 10
   Η παρούσα συμφωνία δεν έχει ως στόχο να παρεκκλίνει από τη νομοθεσία των μερών ούτε να την τροποποιήσει.
   ΣΕ ΠΙΣΤΩΣΗ ΤΩΝ ΑΝΩΤΕΡΩ οι υπογράφοντες, δεόντως εξουσιοδοτημένοι προς τούτο, υπέγραψαν την παρούσα συμφωνία.

      Έγινε εις διπλούν, στο Λουξεμβούργο, στις τρεις Οκτωβρίου δύο χιλιάδες πέντε, στην αγγλική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, σλοβακική, σλοβένικη, σουηδική, τσεχική και φινλανδική γλώσσα, με τα κείμενα σε όλες τις γλώσσες να είναι εξίσου αυθεντικά. Σε περίπτωση διαφοράς υπερισχύουν τα κείμενα στην αγγλική και στη γαλλική γλώσσα.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de Canadá
         Za vládu Kanady
         For Canadas regering
         Für die Regierung Kanadas
         Kanada valitsuse nimel
         Για την Κυβέρνηση του Καναδά
         For the Government of Canada
         Pour le gouvernement du Canada
         Per il governo del Canada
         Kanādas Valdības vārdā
         Kanados Vyriausybės vardu
         Kanada kormánya részéről
         Għall-Gvern tal-Kanada
         Voor de Regering van Canada
         W imieniu rządu Kanady
         Pelo Governo do Canadá
         Za vládu Kanady
         Za Vlado Kanade
         Kanadan hallituksen puolesta
         På Canadas regerings vägnar

      (1)  ΕΕ L 281 της 23.11.1995, σ. 31· οδηγία όπως τροποποιήθηκε από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).
   ΠΑΡΑΡΤΗΜΑ I
   Αρμόδιες αρχές
   Για τους σκοπούς του άρθρου 3, η αρμόδια αρχή στον Καναδά είναι η Canada Border Services Agency (CBSA).
   ΠΑΡΑΡΤΗΜΑ ΙΙ
   Δεδομένα PNR που πρέπει να συγκεντρωθούν

               1.

               Κωδικός ανεύρεσης φακέλου PNR

               2.

               Ημερομηνία κράτησης θέσης

               3.

               Προβλεπόμενη(-ες) ημερομηνία(-ες) ταξιδίου

               4.

               Ονοματεπώνυμο

               5.

               Άλλα ονόματα στην PNR (κατάσταση με τα ονόματα των επιβατών)

               6.

               Όλοι οι τρόποι πληρωμής

               7.

               Διεύθυνση κατάρτισης λογαριασμού

               8.

               Αριθμοί τηλεφώνου

               9.

               Πλήρες δρομολόγιο για τη συγκεκριμένη PNR

               10.

               Πληροφορίες για συχνούς επιβάτες [μόνο αποστάσεις που έχουν διανυθεί και διεύθυνση(-εις)]

               11.

               Ταξιδιωτικό γραφείο

               12.

               Ταξιδιωτικός πράκτορας

               13.

               Διαχωρισμένα/κατανεμημένα δεδομένα PNR

               14.

               Πληροφορίες σχετικά με την έκδοση των εισιτηρίων

               15.

               Αριθμός εισιτηρίου

               16.

               Αριθμός θέσης

               17.

               Ημερομηνία έκδοσης του εισιτηρίου

               18.

               Στοιχεία μη εμφανισθέντων επιβατών

               19.

               Αριθμοί επισήμανσης των αποσκευών

               20.

               Επιβάτης τελευταίας στιγμής χωρίς κράτηση

               21.

               Πληροφορίες σχετικά με τη θέση του επιβάτη

               22.

               Εισιτήρια απλής μετάβασης

               23.

               Πληροφορίες APIS που έχουν ενδεχομένως συγκεντρωθεί

               24.

               Κατάσταση αναμονής

               25.

               Σειρά κατά τον έλεγχο

         ΠΑΡΑΡΤΗΜΑ ΙΙΙ
   Κοινή επανεξέταση
   Τα Μέρη θα κοινοποιήσουν το ένα στο άλλο, πριν από την έναρξη της κοινής αναθεώρησης, τη σύνθεση των ομάδων τους, στις οποίες μπορούν να συμμετέχουν εκπρόσωποι των αρχών που είναι αρμόδιες για την προστασία της ιδιωτικής ζωής/των προσωπικών δεδομένων, για τα τελωνεία, για τη μετανάστευση, για την επιβολή του νόμου, για τις πληροφορίες και τις απαγορεύσεις καθώς και για τις άλλες μορφές επιβολής του νόμου, για την ασφάλεια των συνόρων ή/και για την ασφάλεια των αερομεταφορών, καθώς και εμπειρογνώμονες από τα κράτη μέλη της Ευρωπαϊκής Ένωσης.
   Ανάλογα με το εφαρμοστέο δίκαιο, οι συμμετέχοντες στην επανεξέταση θα πρέπει να τηρήσουν το απόρρητο των συζητήσεων και να διαθέτουν τις κατάλληλες εξουσιοδοτήσεις πρόσβασης σε διαβαθμισμένα έγγραφα. Το απόρρητο εντούτοις δεν θα αποτελέσει εμπόδιο για οποιοδήποτε Μέρος να υποβάλει έκθεση σχετικά με τα αποτελέσματα της κοινής επανεξέτασης στις αρμόδιες αρχές, στις οποίες περιλαμβάνονται το Κοινοβούλιο του Καναδά και το Ευρωπαϊκό Κοινοβούλιο.
   Τα Μέρη θα καθορίσουν από κοινού τις τεχνικές λεπτομέρειες της κοινής επανεξέτασης.


title: Εκλογή του Ευρωπαίου Διαμεσολαβητή Απόφαση του Ευρωπαϊκού Κοινοβουλίου της 20ής Ιανουαρίου 2010 για την εκλογή του Ευρωπαίου Διαμεσολαβητή#ΠΑΡΑΡΤΗΜΑ

text:
               11.11.2010

               EL

               Επίσημη Εφημερίδα της Ευρωπαϊκής Ένωσης

               CE 305/19

         Τετάρτη 20 Ιανουαρίου 2010Εκλογή του Ευρωπαίου Διαμεσολαβητή
   P7_TA(2010)0001
   Απόφαση του Ευρωπαϊκού Κοινοβουλίου της 20ής Ιανουαρίου 2010 για την εκλογή του Ευρωπαίου Διαμεσολαβητή
   2010/C 305 E/06

      Το Ευρωπαϊκό Κοινοβούλιο,

   έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 24, τρίτο εδάφιο, και το άρθρο 228,
   έχοντας υπόψη τη συνθήκη περί ιδρύσεως της Ευρωπαϊκής Κοινότητας Ατομικής Ενεργείας, και ιδίως το άρθρο 106α,
   έχοντας υπόψη την απόφασή του 94/262/EKAX, ΕΚ, Ευρατόμ της 9ης Μαρτίου 1994, σχετικά με το καθεστώς και τους γενικούς όρους άσκησης των καθηκόντων του Διαμεσολαβητή (1),
   έχοντας υπόψη το άρθρο 204 του Κανονισμού του,
   έχοντας υπόψη τις υποψηφιότητες που υποβλήθηκαν (2),
   έχοντας υπόψη την ψηφοφορία κατά τη συνεδρίαση της 20ής Ιανουαρίου 2010,

               1.

               εκλέγει τον Νικηφόρο ΔΙΑΜΑΝΤΟΥΡΟ Ευρωπαίο Διαμεσολαβητή·

               2.

               καλεί τον Νικηφόρο ΔΙΑΜΑΝΤΟΥΡΟ να ορκιστεί ενώπιον του Ευρωπαϊκού Δικαστηρίου·

               3.

               αναθέτει στον Πρόεδρό του να δημοσιεύσει τη συνημμένη απόφαση στην Επίσημη Εφημερίδα της Ευρωπαϊκής Ένωσης·

               4.

               αναθέτει στον Πρόεδρό του να διαβιβάσει την παρούσα απόφαση στο Συμβούλιο, στην Επιτροπή και στο Ευρωπαϊκό Δικαστήριο.

      (1)  ΕΕ L 113, 4.5.1994, σ. 15.

      (2)  ΕΕ C 216, 10.9.2009, σ. 7.

      Τετάρτη 20 Ιανουαρίου 2010ΠΑΡΑΡΤΗΜΑ

         ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
         της 20ής Ιανουαρίου 2010
         για την εκλογή του Ευρωπαίου Διαμεσολαβητή
         ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
         έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 24, τρίτο εδάφιο, και το άρθρο 228,
         έχοντας υπόψη τη συνθήκη περί ιδρύσεως της Ευρωπαϊκής Κοινότητας Ατομικής Ενεργείας, και ιδίως το άρθρο 106α,
         έχοντας υπόψη την απόφασή του 94/262/EKAX, ΕΚ, Ευρατόμ της 9ης Μαρτίου 1994, σχετικά με το καθεστώς και τους γενικούς όρους άσκησης των καθηκόντων του Διαμεσολαβητή (1),
         έχοντας υπόψη το άρθρο 204 του Κανονισμού του,
         έχοντας υπόψη τις υποψηφιότητες που υποβλήθηκαν (2),
         έχοντας υπόψη την ψηφοφορία κατά τη συνεδρίαση της 20ής Ιανουαρίου 2010,
         ΑΠΟΦΑΣΙΖΕΙ:
         να εκλέξει τον Νικηφόρο ΔΙΑΜΑΝΤΟΥΡΟ Ευρωπαίο Διαμεσολαβητή.

            Στρασβούργο, 20 Ιανουαρίου 2010

                  Για το Ευρωπαϊκό Κοινοβούλιο

                  Ο Πρόεδρος

               Jerzy BUSEK

         (1)  ΕΕ L 113, 4.5.1994, σ. 15.

         (2)  ΕΕ C 216, 10.9.2009, σ. 7.


title: Απόφαση του Ευρωπαϊκού Συμβουλίου Συστημικού Κινδύνου, της 1ης Ιουνίου 2015, σχετικά με τον διορισμό του υπεύθυνου προστασίας δεδομένων του Ευρωπαϊκού Συμβουλίου Συστημικού Κινδύνου (ΕΣΣΚ/2015/1)

text:
               20.6.2015

               EL

               Επίσημη Εφημερίδα της Ευρωπαϊκής Ένωσης

               C 204/18

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΣΥΜΒΟΥΛΊΟΥ ΣΥΣΤΗΜΙΚΟΫ ΚΙΝΔΫΝΟΥ
   της 1ης Ιουνίου 2015
   σχετικά με τον διορισμό του υπεύθυνου προστασίας δεδομένων του Ευρωπαϊκού Συμβουλίου Συστημικού Κινδύνου
   (ΕΣΣΚ/2015/1)
   (2015/C 204/06)
   ΤΟ ΓΕΝΙΚΟ ΣΥΜΒΟΥΛΙΟ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ ΣΥΣΤΗΜΙΚΟΥ ΚΙΝΔΥΝΟΥ,
   Έχοντας υπόψη τον κανονισμό (ΕΕ) αριθ. 1092/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη μακροπροληπτική επίβλεψη του χρηματοοικονομικού συστήματος της Ευρωπαϊκής Ένωσης και τη σύσταση Ευρωπαϊκού Συμβουλίου Συστημικού Κινδύνου (1),
   Έχοντας υπόψη τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (2), και ιδίως το άρθρο 24,
   Έχοντας υπόψη τον κανονισμό (ΕΕ) αριθ. 1096/2010 του Συμβουλίου, της 17ης Νοεμβρίου 2010, για την ανάθεση ειδικών καθηκόντων στην Ευρωπαϊκή Κεντρική Τράπεζα όσον αφορά τη λειτουργία του Ευρωπαϊκού Συμβουλίου Συστημικού Κινδύνου (3), και ιδίως το άρθρο 6,
   Έχοντας υπόψη την απόφαση ΕΣΣΚ/2012/1 του Ευρωπαϊκού Συμβουλίου Συστημικού Κινδύνου, της 13ης Ιουλίου 2012, σχετικά με την εφαρμογή κανόνων προστασίας δεδομένων προσωπικού χαρακτήρα στο Ευρωπαϊκό Συμβούλιο Συστημικού Κινδύνου (4), και ιδίως το άρθρο 3,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Η κ. Barbara Eggl διορίζεται υπεύθυνη προστασίας δεδομένων του Ευρωπαϊκού Συμβουλίου Συστημικού Κινδύνου (ΕΣΣΚ) με ισχύ από την 1η Ιουνίου 2015 έως την 31η Μαΐου 2017. Η κ. Eggl διορίζεται υπεύθυνη προστασίας δεδομένων του ΕΣΣΚ με την ιδιότητα μέλους του προσωπικού και υπεύθυνης προστασίας δεδομένων της Ευρωπαϊκής Κεντρικής Τράπεζας.

      Φρανκφούρτη, 1η Ιουνίου 2015.

            Ο πρόεδρος του ΕΣΣΚ

         Mario DRAGHI

      (1)  ΕΕ L 331 της 15.12.2010, σ. 1.

      (2)  ΕΕ L 8 της 12.1.2001, σ. 1.

      (3)  ΕΕ L 331 της 15.12.2010, σ. 162.

      (4)  ΕΕ C 286 της 22.9.2012, σ. 16.


title: 2011/281/ΕΕ: Απόφαση της Επιτροπής, της 16ης Μαΐου 2011 , για την τροποποίηση της απόφασης 2009/146/ΕΚ όσον αφορά την αντικατάσταση μελών των επιστημονικών επιτροπών από μέλη του σώματος επιστημονικών συμβούλων που συστάθηκε με την απόφαση 2008/721/ΕΚ

text:
               17.5.2011

               EL

               Επίσημη Εφημερίδα της Ευρωπαϊκής Ένωσης

               L 129/15

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 16ης Μαΐου 2011
   για την τροποποίηση της απόφασης 2009/146/ΕΚ όσον αφορά την αντικατάσταση μελών των επιστημονικών επιτροπών από μέλη του σώματος επιστημονικών συμβούλων που συστάθηκε με την απόφαση 2008/721/ΕΚ
   (2011/281/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2008/721/ΕΚ της Επιτροπής, της 5ης Σεπτεμβρίου 2008, για τη σύσταση μιας συμβουλευτικής δομής επιστημονικών επιτροπών και εμπειρογνωμόνων στον τομέα της ασφάλειας των καταναλωτών, της δημόσιας υγείας και του περιβάλλοντος και για την κατάργηση της απόφασης 2004/210/ΕΚ (1), και ιδίως το άρθρο 5,
   Εκτιμώντας τα ακόλουθα:

               (1)

               Με την απόφαση 2008/721/ΕΚ η Επιτροπή ίδρυσε τρεις επιστημονικές επιτροπές για την ασφάλεια των καταναλωτών (ΕΕΑΚ), για τους υγειονομικούς και τους περιβαλλοντικούς κινδύνους (ΕΕΥΠΚ) και για τους αναδυόμενους και τους πρόσφατα εντοπισμένους κινδύνους για την υγεία (ΕΕΑΠΕΚΥ), καθώς και ένα σώμα επιστημονικών συμβούλων για εκτιμήσεις επικινδυνότητας (στο εξής «το σώμα συμβούλων»), στους τομείς της ασφάλειας των καταναλωτών, της δημόσιας υγείας και του περιβάλλοντος.

               (2)

               Με την απόφαση 2009/146/ΕΚ (2) η Επιτροπή διόρισε τα μέλη των επιστημονικών επιτροπών ΕΕΑΚ, ΕΕΥΠΚ, και ΕΕΑΠΕΚΥ και τους επιστημονικούς συμβούλους στο σώμα συμβούλων.

               (3)

               Σύμφωνα με το άρθρο 12 της απόφασης 2008/721/ΕΚ, οι επιστημονικές επιτροπές ενέκριναν κοινό εσωτερικό κανονισμό στον οποίο ορίζονται μεταξύ άλλων τα κριτήρια συμμετοχής για τα μέλη των επιστημονικών επιτροπών και οι και προϋποθέσεις υπό τις οποίες τερματίζεται η ιδιότητα του μέλους της επιτροπής όπως αναφέρεται στο παράρτημα II παράγραφος 4 στοιχείο α) της απόφασης.

               (4)

               Το άρθρο 5 παράγραφος 2 της απόφασης 2008/721/ΕΚ δηλώνει ότι όταν ένα μέλος μιας επιστημονικής επιτροπής δεν πληροί τα κριτήρια συμμετοχής που ορίζονται στον εσωτερικό κανονισμό ή επιθυμεί να παραιτηθεί, η Επιτροπή μπορεί να τερματίσει την ιδιότητα του μέλους της επιτροπής και να διορίσει αντικαταστάτη από το σώμα συμβούλων.

               (5)

               Δύο μέλη της ΕΕΥΠΚ, ένα μέλος της ΕΕΑΚ και ένα μέλος της ΕΕΑΠΕΚΥ παραιτήθηκαν, ενώ δύο μέλη της ΕΕΑΚ δεν πληρούσαν τα κριτήρια συμμετοχής και η θητεία τους ως μέλη των επιτροπών θα έπρεπε να τερματιστεί. Είναι αναγκαίο να αντικατασταθούν όλα αυτά τα μέλη προκειμένου να εξασφαλιστεί ότι οι αντίστοιχες επιτροπές θα έχουν στη διάθεσή τους τον αναγκαίο τύπο εμπειρογνωμοσύνης.

               (6)

               Σύμφωνα με το άρθρο 3 παράγραφος 2 της απόφασης 2008/721/ΕΚ, οι εμπειρογνώμονες του σώματος συμβούλων που πρόκειται να αντικαταστήσουν εκείνα τα μέλη των επιστημονικών επιτροπών τα οποία έχουν παραιτηθεί ή των οποίων η θητεία έχει λήξει έχουν επιλεγεί με βάση την εμπειρογνωμοσύνη τους και σύμφωνα με μια γεωγραφική κατανομή η οποία να αντικατοπτρίζει την ποικιλομορφία των επιστημονικών προβλημάτων και προσεγγίσεων, κυρίως στην Ευρώπη.

               (7)

               Τα μέλη τα οποία έχουν παραιτηθεί ή των οποίων η θητεία έχει λήξει, θα πρέπει να διοριστούν ως επιστημονικοί σύμβουλοι για εκτιμήσεις επικινδυνότητας στο σώμα συμβούλων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τερματίζεται η θητεία των εμπειρογνωμόνων που απαριθμούνται στο σημείο 1 του παραρτήματος της παρούσας απόφασης.
   Οι εν λόγω εμπειρογνώμονες διορίζονται ως επιστημονικοί σύμβουλοι για εκτιμήσεις επικινδυνότητας στο σώμα συμβούλων.
   Οι εμπειρογνώμονες που απαριθμούνται στο σημείο 2 του παραρτήματος της παρούσας απόφασης διορίζονται ως μέλη των επιστημονικών επιτροπών που συστάθηκαν με την απόφαση 2008/721/ΕΚ όπως αναφέρεται στο εν λόγω παράρτημα.
   Άρθρο 2
   Τα παραρτήματα I και II της απόφασης 2009/146/ΕΚ τροποποιούνται σύμφωνα με το παράρτημα της παρούσας απόφασης.
   Άρθρο 3
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 16 Μαΐου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 241 της 10.9.2008, σ. 21.

      (2)  ΕΕ L 49 της 20.2.2009, σ. 33.

      ΠΑΡΑΡΤΗΜΑ
      Τα παραρτήματα I και II της απόφασης 2009/146/ΕΚ τροποποιούνται ως εξής:

                  1.

                  Τα ονόματα των ακόλουθων εμπειρογνωμόνων διαγράφονται από το παράρτημα I και προστίθενται στο παράρτημα II:

                     Επιστημονική επιτροπή για την ασφάλεια των καταναλωτών

                              Επώνυμο

                              Όνομα

                              Ίδρυμα ή οργάνωση όπου εργάζεται

                              GALLI

                              Corrado

                              University of Milan, Milan, Italy

                              SAVOLAINEN

                              Kai

                              Finnish Institute of Occupational Health, Helsinki, Finland

                              EISENBRAND

                              Gerhard

                              University of Kaiserslautern, Kaiserslautern, Germany

                     Επιστημονική επιτροπή για τους υγειονομικούς και τους περιβαλλοντικούς κινδύνους

                              Επώνυμο

                              Όνομα

                              Ίδρυμα ή οργάνωση όπου εργάζεται

                              CALOW

                              Peter

                              Roskilde University, Roskilde, Denmark

                              DAVISON

                              John

                              French National Institute for Agricultural Research (INRA), Paris, France

                     Επιστημονική επιτροπή για τους αναδυόμενους και τους πρόσφατα εντοπισμένους κινδύνους για την υγεία

                              Επώνυμο

                              Όνομα

                              Ίδρυμα ή οργάνωση όπου εργάζεται

                              STAHL

                              Dorothea

                              Paracelsus Private Medical University, Salzburg, Austria

                  2.

                  Τα ονόματα των ακόλουθων εμπειρογνωμόνων προστίθενται στο παράρτημα I και διαγράφονται από το παράρτημα II:

                     Επιστημονική επιτροπή για την ασφάλεια των καταναλωτών

                              Επώνυμο

                              Όνομα

                              Ίδρυμα ή οργάνωση όπου εργάζεται

                              LILIENBLUM

                              Werner

                              LiCoTox (Lilienblum Consulting Toxicology), Hemmingen/Hannover., Germany

                              NIELSEN

                              Elsa

                              Technical University of Denmark, Søborg, Denmark

                              VAN BENTHEM

                              Jan

                              National Institute for Public Health and the Environment (RIVM), Bilthoven, the Netherlands

                     Επιστημονική επιτροπή για τους υγειονομικούς και τους περιβαλλοντικούς κινδύνους

                              Επώνυμο

                              Όνομα

                              Ίδρυμα ή οργάνωση όπου εργάζεται

                              ALTENBURGER

                              Rolf

                              Helmholtz Centre for Environmental Research, Leipzig, Germany

                              KRÄTKE

                              Renate

                              Federal Institute for Risk Assessment (BfR), Berlin, Germany

                     Επιστημονική επιτροπή για τους αναδυόμενους και τους πρόσφατα εντοπισμένους κινδύνους για την υγεία

                              Επώνυμο

                              Όνομα

                              Ίδρυμα ή οργάνωση όπου εργάζεται

                              HENSTEN

                              Arne

                              University of Tromsö, Tromsö, Norway


Avis juridique important

|

31995D0563

95/563/ΕΚ: Απόφαση του Συμβουλίου της 10ης Ιουλίου 1995 σχετικά με την εφαρμογή ενός προγράμματος ενθάρρυνσης της ανάπτυξης και διανομής των ευρωπαϊκών οπτικοακουστικών έργων (Media II - Ανάπτυξη και διανομή) (1996-2000)

Επίσημη Εφημερίδα αριθ. L 321 της 30/12/1995 σ. 0025 - 0032

ΑΠΟΦΑΣΗ ΤΟΥ ΣΥΜΒΟΥΛΙΟΥτης 10ης Ιουλίου  1995σχετικά με την εφαρμογή ενός προγράμματος ενθάρρυνσης της ανάπτυξης και διανομής των  ευρωπαϊκών οπτικοακουστικών έργων (Media II - Ανάπτυξη και διανομή) (1996-2000)(95/563/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 παράγραφος 3, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας: 1. ότι το Ευρωπαϊκό Συμβούλιο, που συνήλθε στις 10 και 11 Δεκεμβρίου 1993 στις Βρυξέλλες, έλαβε  γνώση της Λευκής Βίβλου «Ανάπτυξη, ανταγωνιστικότητα, απασχόληση» ως αναφορά για τη δράση της  Ευρωπαϊκής Ένωσης και των κρατών μελών της 7 ότι η Λευκή Βίβλος υποστηρίζει μια προσέγγιση της  βιομηχανικής ανάπτυξης η οποία στηρίζεται στη συνολική ανταγωνιστικότητα, ως παράγοντα ανάπτυξης  και απασχόλησης, και καταδεικνύει, ιδίως, στο κεφάλαιο 5 σημείο Γ, την οικονομική σημασία του τομέα  των οπτικοακουστικών 72. ότι το Ευρωπαϊκό Συμβούλιο που συνήλθε στις 24 και 25 Ιουνίου 1994 στην  Κέρκυρα, έλαβε γνώση της έκθεσης της «Ομάδας Bangemann» με τον τίτλο «Η Ευρώπη και η κοινωνία της  συνολικής πληροφόρησης - Συστάσεις προς το Ευρωπαϊκό Συμβούλιο», αναγνωρίζοντας ιδίως στην  οπτικοακουστική βιομηχανία προγραμμάτων στρατηγική σημασία από άποψη περιεχομένου 73. ότι το  Συμβούλιο «Βιομηχανία/Τηλεπικοινωνίες» της 28ης Σεπτεμβρίου 1994, έκανε ευνοϊκά δεκτή την  ανακοίνωση της Επιτροπής της 19ης Ιουλίου 1994 με τον τίτλο «Προς την κοινωνία των πληροφοριών στην  Ευρώπη: ένα πρόγραμμα δράσης» και τόνισε την ανάγκη να βελτιωθεί η ανταγωνιστικότητα της ευρωπαϊκής  βιομηχανίας του οπτικοακουστικού τομέα 74. ότι, στις 17 Ιουνίου 1994, το Συμβούλιο έλαβε γνώση της  Πράσινης Βίβλου «Στρατηγικές επιλογές για την ανάπτυξη της βιομηχανίας των οπτικοακουστικών  προγραμμάτων» 75. ότι η Επιτροπή διαβουλεύτηκε με τους επαγγελματίες σχετικά με τις επιλογές που  παρουσιάζονται στην Πράσινη Βίβλο, ιδίως διοργανώνοντας «Ευρωπαϊκή Διάσκεψη του οπτικοακουστικού  τομέα», στις Βρυξέλλες, από τις 30 Ιουνίου έως τις 2 Ιουλίου 1994 7 ότι η διαβούλευση αυτή  προκάλεσε μια ισχυρή ζήτηση υπέρ ενός ενισχυμένου προγράμματος στήριξης της ευρωπαϊκής βιομηχανίας  του οπτικοακουστικού τομέα, ιδίως όσον αφορά την ανάπτυξη και τη διανομή 76. ότι το Ευρωπαϊκό  Κοινοβούλιο, στο ψήφισμά του της 6ης Μαΐου 1994 (4), εξέτασε τα προβλήματα του οπτικοακουστικού  τομέα μετά την οδηγία 89/552/ΕΟΚ του Συμβουλίου, της 3ης Οκτωβρίου 1989, για το συντονισμό  ορισμένων νομοθετικών, κανονιστικών και διοικητικών διατάξεων των κρατών μελών σχετικά με την  άσκηση τηλεοπτικών δραστηριοτήτων (5), (Τηλεόραση χωρίς σύνορα), στο πλαίσιο της προετοιμασίας της  Ευρωπαϊκής Διάσκεψης για τον οπτικοακουστικό τομέα και έκρινε ότι «οι προτεραιότητες που ορίσθηκαν  συγκεκριμένα κατά τη διάρκεια της συζήτησης σχετικά με τις τροποποιήσεις του προγράμματος Media,  δηλαδή οι χρηματοδοτικοί μηχανισμοί, η προπαραγωγή, η διανομή και η κατάρτιση, αποτελούν τους  ουσιαστικούς στόχους που πρέπει να επιτευχθούν για να τεθούν τα θεμέλια συστηματικών και σταθερών  ευρωπαϊκών δικτύων 7» 7. ότι, στις 14 Σεπτεμβρίου 1994, η Οικονομική και Κοινωνική Επιτροπή γνωμοδότησε για την Πράσινη  Βίβλο και έκρινε ότι προγράμματα που έχουν καταρτισθεί σε ευρωπαϊκή κλίμακα, όπως το Media, μπορούν  να επηρεάσουν θετικά την ανάπτυξη διαρθρώσεων προγραμμάτων και μέσων παραγωγής στην Ευρώπη 78. ότι  η Επιτροπή έθεσε σε εφαρμογή το «Πρόγραμμα δράσης για την ενθάρρυνση της ανάπτυξης της ευρωπαϊκής  οπτικοακουστικής βιομηχανίας (Media) (1991-1995)», που θεσπίστηκε με την απόφαση 90/685/ΕΟΚ του  Συμβουλίου, της 21ης Δεκεμβρίου 1990, για την εφαρμογή προγράμματος δράσης για την ενθάρρυνση της  ανάπτυξης της ευρωπαϊκής οπτικοακουστικής βιομηχανίας (Media) (1991-1995) (1), το οποίο  περιλαμβάνει ιδίως ενέργειες οι οποίες αποσκοπούν να στηρίξουν την ανάπτυξη και τη διανομή  ευρωπαϊκών οπτικοακουστικών έργων 79. ότι το Συμβούλιο, κατά τη συνεδρίασή του της 5ης Νοεμβρίου  1993, αφού έλαβε γνώση της ανακοίνωσης της Επιτροπής, της 23ης Ιουλίου 1993, σχετικά με την έκθεση  αξιολόγησης του προγράμματος Media μετά από δύο χρόνια εφαρμογής, έκρινε ότι έπρεπε να μελετηθούν  τα μέτρα που είναι απαραίτητα για να επιτραπεί το ξεκίνημα του προγράμματος Media II μετά το 1995  710. ότι το Ευρωπαϊκό Συμβούλιο, που συνήλθε στις 9 και 10 Δεκεμβρίου 1994 στο Έσσεν, κάλεσε την  Επιτροπή να υποβάλει προτάσεις για ένα νέο πρόγραμμα Media 711. ότι, σύμφωνα με το άρθρο 128,  παράγραφος 4 της συνθήκης, η Κοινότητα λαμβάνει υπόψη τις πολιτιστικές πλευρές όταν αναλαμβάνει  δράση δυνάμει άλλων διατάξεων της εν λόγω συνθήκης 7 ότι θα πρέπει λοιπόν να μεριμνά ώστε η  συμμετοχή στο παρόν πρόγραμμα να αντανακλά την ευρωπαϊκή πολιτιστική ποικιλομορφία 712. ότι είναι  ανάγκη να ληφθούν υπόψη οι πολιτιστικές πλευρές του τομέα των οπτικοακουστικών μέσων 713. ότι,  λαμβανομένης υπόψη της εμπειρίας που αποκτήθηκε στο πλαίσιο του προγράμματος Media, θα πρέπει να  γίνουν ενέργειες κυρίως στα στάδια που προηγούνται και έπονται της παραγωγής (προπαραγωγή και  μεταπαραγωγή) 7 ότι θα πρέπει να ενισχυθεί ένα ευνοϊκό περιβάλλον για τη λειτουργία και την  ανάπτυξη των επιχειρήσεων παραγωγής, και ιδίως των μικρομεσαίων επιχειρήσεων (ΜΜΕ) 714. ότι η  ανάδειξη μιας ευρωπαϊκής αγοράς στον οπτικοακουστικό τομέα απαιτεί την ανάπτυξη ευρωπαϊκών έργων,  δηλαδή έργων που προέρχονται από τα κράτη μέλη της Ευρωπαϊκής Ένωσης, όπως ορίζονται στο άρθρο 6  της οδηγίας 89/552/ΕΟΚ 715. ότι η ανταγωνιστικότητα της οπτικοακουστικής βιομηχανίας προγραμμάτων  απαιτεί τη χρήση νέων τεχνολογιών στο στάδιο της ανάπτυξης των προγραμμάτων 716. ότι θα πρέπει να  βελτιωθούν οι όροι διανομής ευρωπαϊκών κινηματογραφικών έργων, στην, ευρωπαϊκή ιδίως, αγορά 7 ότι  είναι ανάγκη να ενθαρρυνθεί η συνεργασία μεταξύ διανομέων, φορέων εκμετάλλευσης και παραγωγών και  να υποστηριχθούν οι συντονισμένες πρωτοβουλίες για κοινές δράσεις για ευρωπαϊκά προγράμματα 717.  ότι θα πρέπει να βελτιωθούν οι όροι τηλεοπτικής μετάδοσης των ευρωπαϊκών έργων, στην, ευρωπαϊκή  ιδίως, αγορά 7 ότι είναι ανάγκη να ενθαρρυνθεί η συνεργασία μεταξύ διανομέων και παραγωγών και να  στηριχθούν οι συντονισμένες πρωτοβουλίες για κοινές δράσεις για ευρωπαϊκά προγράμματα 718. ότι θα  πρέπει να βελτιωθεί η προώθηση και η πρόσβαση στην αγορά της ανεξάρτητης ευρωπαϊκής παραγωγής 719.  ότι θα πρέπει να βελτιωθεί η αξιοποίηση της ευρωπαϊκής οπτικοακουστικής κληρονομιάς και να  καλυφθούν οι ανάγκες της αγοράς των προγραμμάτων στον τομέα αυτό 720. ότι η υποστήριξη της  ανάπτυξης και της διανομής πρέπει να λαμβάνει υπόψη διαρθρωτικούς στόχους όπως την ανάπτυξη της  ικανότητας δημιουργίας και παραγωγής στις χώρες ή στις περιφέρειες με μικρό δυναμικό  οπτικοακουστικής παραγωγής ή/και περιορισμένη γεωγραφική και γλωσσική έκταση ή/και ανάπτυξη κλάδου  ανεξάρτητης παραγωγής, ιδίως των μικρομεσαίων επιχειρήσεων 721. ότι στην παρούσα απόφαση,  παρεμβάλλεται ένα ποσό αναφοράς, κατά την έννοια του σημείου 2 της δήλωσης του Ευρωπαϊκού  Κοινοβουλίου, του Συμβουλίου και της Επιτροπής της 6ης Μαρτίου 1995, για ολόκληρη τη διάρκεια του  παρόντος προγράμματος, χωρίς τούτο να θίγει τις αρμοδιότητες της αρμόδιας επί του προϋπολογισμού  αρχής που καθορίζονται στη συνθήκη 722. ότι, τηρουμένης της αρχής της επικουρικότητας, η κοινοτική  δράση πρέπει να υποστηρίζει και να συμπληρώνει τις δράσεις τις οποίες διεξάγουν οι αρμόδιες αρχές  στα κράτη μέλη 723. ότι θα έπρεπε να συνεχιστεί και να προωθηθεί ιδιαίτερα το άνοιγμα του  προγράμματος Media στη συμμετοχή των συνδεδεμένων χωρών της Κεντρικής και Ανατολικής Ευρώπης  (ΧΚΑΕ), σύμφωνα με τους όρους που καθορίζονται από τα πρόσθετα πρωτόκολλα των συμφωνιών σύνδεσης  που αφορούν τη συμμετοχή σε κοινοτικά προγράμματα που έχουν συναφθεί ή πρόκειται να συναφθούν με  αυτές τις χώρες, καθώς και στη συμμετοχή της Κύπρου, της Μάλτας και των κρατών ΕΖΕΣ που είναι μέλη  της συμφωνίας ΕΟΧ, με βάση συμπληρωματικές πιστώσεις, σύμφωνα με τους ιδίους κανόνες με αυτούς που  ισχύουν για τις χώρες ΕΖΕΣ, σύμφωνα με διαδικασίες που θα συμφωνηθούν με αυτές τις χώρες 7 ότι,  εξάλλου, το παρόν πρόγραμμα θα πρέπει να ανοιχθεί στη συνεργασία με άλλες τρίτες χώρες που έχουν  συνάψει συμφωνίες οι οποίες περιλαμβάνουν ρήτρες περί οπτικοακουστικών μέσων 7 ότι οι λεπτομέρειες  αυτής της συμμετοχής ή συνεργασίας θα πρέπει να καθοριστούν, την κατάλληλη στιγμή, μεταξύ των  ενδιαφερομένων μέρων 724. ότι θα πρέπει να χορηγηθεί κοινοτική ενίσχυση βάσει εκτίμησης a priori,  παρακολούθησης και αποτίμησης a posteriori, ΑΠΟΦΑΣΙΖΕΙ: Άρθρο 1Η παρούσα απόφαση θεσπίζει, για περίοδο από την 1η Ιανουαρίου 1996 και  μέχρι την 31η Δεκεμβρίου 2000, πρόγραμμα ενθάρρυνσης της ανάπτυξης και, στο εσωτερικό και στο  εξωτερικό της Ένωσης, της διανομής ευρωπαϊκών οπτικοακουστικών έργων, εφεξής καλούμενο «πρόγραμμα»,  το οποίο αποβλέπει στην ενίσχυση της ευρωπαϊκής οπτικοακουστικής βιομηχανίας. Άρθρο 2Οι στόχοι του προγράμματος είναι οι ακόλουθοι: 1. Στον τομέα της ανάπτυξης: - προώθηση, με την παροχή χρηματικής και τεχνικής βοήθειας, της ανάπτυξης σχεδίων παραγωγής, που  υποβάλλονται από επιχειρήσεις, συμπεριλαμβανομένης της αξιοποίησης της οπτικοακουστικής  κληρονομιάς, προοριζόμενων για την, ευρωπαϊκή ιδίως, αγορά, υποστήριξη ευνοϊκού περιβάλλοντος για  την πρωτοβουλία και την ανάπτυξη των επιχειρήσεων και ενθάρρυνση της δικτύωσής τους, - προώθηση της ανάπτυξης σχεδίων παραγωγής, συμπεριλαμβανομένης της αξιοποίησης της  οπτικοακουστικής κληρονομιάς, που να χρησιμοποιούν νέες τεχνικές δημιουργίας και κινούμενων  εικόνων, υποστήριξη ευνοϊκού περιβάλλοντος για την πρωτοβουλία και την ανάπτυξη των επιχειρήσεων,  και ενθάρρυνση της δικτύωσής των. 2. Στον τομέα της διάδοσης και διανομής: - ενίσχυση του τομέα της ευρωπαϊκής διανομής, κινηματογραφικών ταινιών και ταινιών βίντεο,  ενθαρρύνοντας τη δικτύωση των ευρωπαίων διανομέων και προτρέποντάς τους να επενδύουν στην παραγωγή  ευρωπαϊκών κινηματογραφικών ταινιών, - προαγωγή της ευρύτερης διεθνικής διανομής των ευρωπαϊκών ταινιών με μέτρα κινήτρων υπέρ της  διανομής τους, και της προβολής τους στους κινηματογράφους, και ενθάρρυνση της δικτύωσης των  οικείων κύκλων, - προώθηση, στο εσωτερικό και εξωτερικό της Ευρωπαϊκής Ένωσης, ευρωπαϊκών τηλεοπτικών προγραμμάτων  που θα μπορούσαν να ενδιαφέρουν το ευρωπαϊκό και το διεθνές κοινό, ενθαρρύνοντας τους ανεξάρτητους  ευρωπαίους παραγωγούς να συνεργαστούν με τους ευρωπαίους διανομείς για την παραγωγή των  προγραμμάτων αυτών, - ενεργό υποστήριξη της πολυγλωσσίας των οπτικοακουστικών και κινηματογραφικών έργων, - διευκόλυνση της προώθησης της ανεξάρτητης ευρωπαϊκής παραγωγής και της πρόσβασής της στην αγορά  με την υλοποίηση υπηρεσιών και δράσεων προώθησης. Οι στόχοι του προγράμματος πρέπει να συμβάλλουν: - στην ενίσχυση της ανταγωνιστικότητας της ευρωπαϊκής οπτικοακουστικής βιομηχανίας, στην,  ευρωπαϊκή, ιδίως, αγορά, με την υποστήριξη σχεδίων με αληθινές δυνατότητες μετάδοσης, - στο σεβασμό της γλωσσικής και πολιτιστικής πολυμορφίας της Ευρώπης, - στην αξιοποίηση της ευρωπαϊκής οπτικοακουστικής κληρονομιάς, - στην ανάπτυξη του δυναμικού σε χώρες και περιφέρειες με χαμηλό παραγωγικό δυναμικό ή/και  περιορισμένη γλωσσική και γεωγραφική έκταση, - στην ανάπτυξη κλάδου ανεξάρτητης παραγωγής και διανομής, ιδίως δε μικρομεσαίων επιχειρήσεων. Άρθρο 3Οι δικαιούχοι της κοινοτικής υποστήριξης, η οποία προβλέπεται στο άρθρο 2, οφείλουν να  εξασφαλίζουν σημαντικό μέρος της χρηματοδότησης. Η κοινοτική χρηματοδότηση δεν μπορεί να υπερβαίνει  το 50 % του κόστους των ενεργειών. Το ποσό της χρηματοδοτικής αναφοράς για την εκτέλεση του προγράμματος, ορίζεται σε 265 εκατομμύρια  Ecu, για την περίοδο που αναφέρεται στο άρθρο 1. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των  δημοσιονομικών προοπτικών. Με την επιφύλαξη των συμφωνιών και συμβάσεων, συμβαλλόμενο μέρος των οποίων είναι η Κοινότητα, την  κατοχή των επιχειρήσεων που ωφελούνται του προγράμματος πρέπει να έχουν και να εξακολουθήσουν να  έχουν είτε άμεσα είτε με πλειοψηφούσα συμμετοχή, τα κράτη μέλη ή/και υπήκοοι των κρατών μελών. Άρθρο 4Η οικονομική υποστήριξη που παρέχεται στα πλαίσια του προγράμματος χορηγείται υπό μορφή  δανείων, επιστρεπτέων προκαταβολών ή επιδοτήσεων, όπως ορίζονται στο παράρτημα. Οι επιστροφές των  ποσών που χορηγούνται στα πλαίσια του παρόντος προγράμματος, καθώς και εκείνες που προέρχονται από  ενέργειες που διεξάγονται στα πλαίσια του προγράμματος Media (1991-1995), διατίθενται για τις  ανάγκες του προγράμματος Media II. Άρθρο 51. Η Επιτροπή φέρει την ευθύνη της εκτέλεσης του προγράμματος, σύμφωνα με τις  λεπτομέρειες που προβλέπονται στο παράρτημα. Στο έργο αυτό, η Επιτροπή επικουρείται από επιτροπή απαρτιζόμενη από δύο αντιπροσώπους ανά κράτος  μέλος και προεδρευόμενη από τον αντιπρόσωπο της Επιτροπής. 2. Ο αντιπρόσωπος της Επιτροπής υποβάλλει προς γνωμοδότηση στην επιτροπή σχέδιο ληπτέων μέτρων  σχετικά με: - τις λεπτομέρειες της εκτέλεσης των ενεργειών που προβλέπονται στο παράρτημα, - το περιεχόμενο των προσκλήσεων υποβολής προτάσεων, τον καθορισμό των κριτηρίων και διαδικασιών  έγκρισης και επιλογής των σχεδίων καθώς και την τελική επιλογή των μεσολαβούντων οργανισμών, - τα ζητήματα τα σχετικά με την ετήσια εσωτερική κατανομή του προγράμματος, συμπεριλαμβανομένης της  κατανομής των προβλεπομένων ενεργειών στον τομέα της μετάδοσης και της διανομής, - τις λεπτομέρειες της παρακολούθησης και της αξιολόγησης των ενεργειών. Εξάλλου, ο αντιπρόσωπος της Επιτροπής της υποβάλλει επίσης προς γνωμοδότηση την εξέταση κάθε  κοινοτικής επιχορήγησης άνω των 300 000 Ecu ετησίως όσον αφορά την ανάπτυξη και άνω των 500 000 Ecu  ετησίως όσον αφορά τη διανομή. Το όριο αυτό μπορεί να επανεξεταστεί από την επιτροπή υπό το φως της  εμπειρίας. 3. Η επιτροπή διατυπώνει τη γνώμη της για το σχέδιο αυτό εντός προθεσμίας που μπορεί να ορίζει ο  Πρόεδρος ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που  προβλέπεται στο άρθρο 148 παράγραφος 2 της συνθήκης για την έκδοση αποφάσεων που καλείται να λάβει  το Συμβούλιο κατόπιν προτάσεως της Επιτροπής. Κατά τις ψηφοφορίες στην επιτροπή, οι ψήφοι των  αντιπροσώπων των κρατών μελών σταθμίζονται όπως ορίζει το προαναφερόμενο άρθρο. Ο Πρόεδρος δεν  λαμβάνει μέρος στην ψηφοφορία. Η Επιτροπή θεσπίζει μέτρα που έχουν άμεση εφαρμογή. Ωστόσο, αν τα μέτρα αυτά δεν είναι σύμφωνα με  τη γνώμη της επιτροπής, ανακοινώνονται αμέσως από την Επιτροπή στο Συμβούλιο. Σ' αυτή την  περίπτωση: - η Επιτροπή αναβάλλει την εφαρμογή των μέτρων που αποφάσισε επί χρονικό διάστημα δύο μηνών, - το Συμβούλιο, αποφασίζοντας με ειδική πλειοψηφία, μπορεί να λάβει διαφορετική απόφαση εντός της  προθεσμίας που προβλέπεται στο προηγούμενο εδάφιο. 4. Η Επιτροπή μπορεί να ζητήσει τη γνώμη της επιτροπής για οποιοδήποτε άλλο ζήτημα σχετικό με την  εφαρμογή του προγράμματος. Η επιτροπή διατυπώνει τη γνώμη της εντός προθεσμίας που μπορεί να ορίζει ο Πρόεδρος ανάλογα με τον  επείγοντα χαρακτήρα του θέματος, ενδεχομένως κατόπιν ψηφοφορίας. Η γνώμη καταχωρείται στα πρακτικά 7 εκτός τούτου, κάθε κράτος μέλος δικαιούται να ζητήσει να  καταγραφεί στα πρακτικά η θέση του. Η Επιτροπή λαμβάνει όσο το δυνατόν περισσότερο υπόψη τη γνώμης της επιτροπής την ενημερώνει για τον  τρόπο με τον οποίο έλαβε υπόψη τη γνώμη αυτή. Ο αντιπρόσωπος της Επιτροπής ενημερώνει την επιτροπή έγκαιρα και τακτικά για τις χρηματοδοτικές  ενισχύσεις τις χορηγούμενες στα πλαίσια του προγράμματος (ποσά, διάρκεια, κατανομή, δικαιούχοι). Άρθρο 6Το πρόγραμμα είναι ανοικτό για τη συμμετοχή των συνδεδεμένων χωρών της Κεντρικής και  Ανατολικής Ευρώπης (ΧΚΑΕ), σύμφωνα με τους όρους που καθορίζονται από τα πρόσθετα πρωτόκολλα των  συμφωνιών σύνδεσης τα σχετικά με τη συμμετοχή σε κοινοτικά προγράμματα, που έχουν συναφθεί η  πρόκειται να συναφθούν με τις χώρες αυτές. Το πρόγραμμα αυτό, είναι ανοικτό στη συμμετοχή της Κύπρου, της Μάλτας και των χωρών ΕΖΕΣ που είναι  μέλη της συμφωνίας ΕΟΧ, βάσει συμπληρωματικών πιστώσεων, σύμφωνα με τους ίδιους κανόνες με αυτούς  που ισχύουν για τις χώρες ΕΖΕΣ, σύμφωνα με τις διαδικασίες που θα συμφωνηθούν μ' αυτές τις χώρες. Είναι επίσης ανοικτό στη συνεργασία με άλλες τρίτες χώρες που έχουν συνάψει συμφωνίες συνεργασίας  με ρήτρες περί οπτικοακουστικών μέσων. Οι λεπτομέρειες αυτής της συμμετοχής ή συνεργασίας θα καθοριστούν μεταξύ των ενδιαφερομένων μερών  την κατάλληλη στιγμή. Άρθρο 71. Η Επιτροπή εγγυάται ότι οι ενέργειες οι προβλεπόμενες από την παρούσα απόφαση  εκτιμώνται a priori, παρακολουθούνται και αποτιμώνται a posteriori. 2. Οι επιλεγέντες δικαιούχοι υποβάλλουν ετήσια έκθεση προς την Επιτροπή. 3. Κατά το πέρας της υλοποίησης των σχεδίων, η Επιτροπή αποτιμά τον τρόπο διεξαγωγής και την  απήχηση της υλοποίησής τους, προκειμένου να διαπιστώσει εάν επετεύχθησαν οι αρχικά καθορισθέντες  στόχοι. 4. Μετά την παρέλευση δύο ετών και έξι μηνών από την έναρξη εφαρμογής του προγράμματος και εντός  των έξι μηνών που ακολουθούν την εν λόγω περίοδο, η Επιτροπή, αφού ζητήσει τη γνώμη της επιτροπής  με τη διαδικασία που προβλέπει το άρθρο 5 παράγραφοι 2 και 3, υποβάλλει στο Ευρωπαϊκό Κοινοβούλιο,  στο Συμβούλιο και στην Οικονομική και Κοινωνική Επιτροπή, έκθεση αξιολόγησης σχετικά με τα  επιτευχθέντα αποτελέσματα, συνοδευόμενη, ενδεχομένως, από οιοδήποτε μέτρο προσαρμογής του  προγράμματος. Στα πλαίσια της έκθεσης αυτής, η Επιτροπή προβαίνει σε συγκριτική αποτίμηση των αποτελεσμάτων των  συστημάτων που προβλέπονται στο σημείο 1.2.1. α) και β) του παραρτήματος υπό το πρίσμα των στόχων  του προγράμματος. Υποβάλει στην επιτροπή, σύμφωνα με τη διαδικασία του άρθρου 5 παράγραφος 2 της  παρούσας απόφασης, τις ανάλογες προτάσεις όσον αφορά το αντίστοιχο τμήμα κάθε συστήματος και τις  λεπτομέρειες εφαρμογής του για τη συνέχεια του προγράμματος. 5. Μετά το πέρας της εκτέλεσης του προγράμματος, η Επιτροπή υποβάλλει στο Ευρωπαϊκό Κοινοβούλιο,  στο Συμβούλιο και στην Οικονομική και Κοινωνική Επιτροπή έκθεση σχετικά με την υλοποίηση και τα  αποτελέσματα του προγράμματος. Βρυξέλλες, 10 Ιουλίου 1995. Για το ΣυμβούλιοΟ ΠρόεδροςP. SOLBES MIRA(1) ΕΕ αριθ. C 108 της 29. 4. 1995,  σ. 8. (2) ΕΕ αριθ. C 166 της 3. 7. 1995, σ. 191. (3) ΕΕ αριθ. C 256 της 2. 10. 1995, σ. 24. (4) ΕΕ αριθ. C 205 της 25. 7. 1994, σ. 561. (5) ΕΕ αριθ. L 298 της 17. 10. 1989, σ. 23. (1) ΕΕ αριθ. L 380 της 31. 12. 1990, σ. 37.  ΠΑΡΑΡΤΗΜΑ 1. ΕΝΕΡΓΕΙΕΣ ΠΟΥ ΠΡΕΠΕΙ ΝΑ ΤΕΘΟΥΝ ΣΕ ΕΦΑΡΜΟΓΗΟι προτεινόμενες ενέργειες  έγκεινται στα εξής: 1.1. Στον τομέα της ανάπτυξηςΒελτίωση των συνθηκών ανάπτυξης (προπαραγωγής) έργων φαντασίας,  ντοκιμαντέρ και κινούμενων εικόνων με την προοπτική της πρόσβασης στην ευρωπαϊκή και διεθνή αγορά,  και συγκεκριμένα: - υποστήριξη της ανάπτυξης κινηματογραφικών και τηλεοπτικών έργων φαντασίας, ντοκιμαντέρ και  κινούμενων εικόνων, που παρουσιάζονται από επιχειρήσεις και προορίζονται για ευρωπαϊκό και διεθνές  κοινό, με την παροχή βοήθειας (μηχανοτεχνικής ή/και χρηματοοικονομικής) στις τεχνικές γραφής  (εργαστήρια, ομάδα σεναριογράφων κλπ.), στην εξεύρεση της χρηματοδότησης και στην κατάστρωση του  σχεδίου εμπορίας 7 ενθάρρυνση ευνοϊκού περιβάλλοντος για την πρωτοβουλία και την ανάπτυξη των  επιχειρήσεων που παρουσιάζουν σύνολα σχεδίων ανάπτυξης με δυνητικό αντίκτυπο, στην, ευρωπαϊκή ιδίως  αγορά, και ενθάρρυνση της δικτύωσής τους, - ενθάρρυνση ευνοϊκού περιβάλλοντος για την πρωτοβουλία και την ανάπτυξη των επιχειρήσεων του τομέα  των νέων τεχνολογιών και των κινούμενων εικόνων που παρουσιάζουν σχέδια ανάπτυξης με την προοπτική  της, ευρωπαϊκής ιδίως, αγοράς και προαγωγή της δικτύωσής τους. 1.2. Στον τομέα της διανομής/διάδοσης1.2.1. Διανομή σε κινηματογράφους και με βιντεοκασέτες: Για να επιτευχθούν οι στόχοι που περιγράφονται στο άρθρο 2, παράγραφος 2, εφαρμόζονται οι ακόλουθες  γραμμές δράσης: α) ένα σύστημα επιστρεπτέας ενίσχυσης προς τους διανομείς ευρωπαϊκών κινηματογραφικών ταινιών και  τους παραγωγούς ευρωπαϊκών κινηματογραφικών και τηλεοπτικών ταινιών. Σκοπός αυτού του συστήματος είναι: - να ευνοήσει τη δικτύωση των ευρωπαίων διανομέων που έχουν κοινές στρατηγικές στην ευρωπαϊκή  ιδίως, αγορά, - να ενθαρρύνει ιδίως τους διανομείς να επενδύσουν στο κόστος της προβολής και της διανομής που  ενδείκνυται για τα ευρωπαϊκά έργα όποιος και αν είναι ο προϋπολογισμός παραγωγής τους, - να ενθαρρύνουν την παραγωγή και διανομή βιντεοκασετών ευρωπαϊκών έργων, - να υποστηρίξουν ενεργά την πολυγλωσσία των ευρωπαϊκών έργων (μεταγλώτισση, υποτιτλισμός και  πολύγλωσση παραγωγή) 7β) ένα σύστημα υποστήριξης προς τους Ευρωπαίους διανομείς, ανάλογο με τον  αριθμό εισιτηρίων που πραγματοποιούν οι ευρωπαϊκές ταινίες εκτός του εθνικού των εδάφους, εντός  ανώτατου ορίου ανά ταινία και διαφορετικού από χώρα σε χώρα. Η υποστήριξη που αντλείται κατ' αυτόν τον τρόπο μπορεί να χρησιμοποιηθεί από τους διανομείς μόνο  για να επενδυθεί: - στην παραγωγή ευρωπαϊκών ταινιών με προοπτικές διανομής, ιδίως στην ευρωπαϊκή αγορά, - στα έξοδα επιμέλειας (παραγωγή αντιγράφων ταινιών, μεταγλώττιση και υποτιτλισμός), προβολής και  διαφήμισης. Κατά τη διάρκεια του πρώτου έτους εφαρμογής του προγράμματος, η Επιτροπή υποβάλει έκθεση εκτίμησης  των δυνατών λεπτομερειών, του κόστους και των επιδράσεων του συστήματος που αναφέρεται στο στοιχείο  β), την οποία υποβάλλει στην επιτροπή σύμφωνα με τη διαδικασία που προβλέπεται στο άρθρο 5  παράγραφος 2, προκειμένου να καθορίσει τους όρους της λειτουργικής εφαρμογής του συστήματος που θα  έχει πειραματικό χαρακτήρα για διάστημα δύο ετών. Στα πλαίσια της έκθεσης που προβλέπεται στο άρθρο 7, παράγραφος 4, η Επιτροπή συγκρίνει τα  αποτελέσματα των συστημάτων που αναφέρονται στα στοιχεία α) και β) σε σχέση με τους στόχους του  προγράμματος. Υποβάλει στην επιτροπή σύμφωνα με τη διαδικασία του άρθρου 5 παράγραφος 2 τις  κατάλληλες προτάσεις σχετικά με το αντίστοιχο μερίδιο εκάστου των συστημάτων και τις λεπτομέρειες  εφαρμογής τους για τη συνέχεια του προγράμματος, μεριμνώντας για τη διατήρηση κατάλληλης ισορροπίας  μεταξύ των δύο συστημάτων. Τα κριτήρια επιλογής των δικαιούχων μπορούν να περιλαμβάνουν διατάξεις για τη διάκριση των σχεδίων  αναλόγως τάξεως μεγέθους του προϋπολογισμού τους. Ειδική υποστήριξη χορηγείται σε ταινίες οι οποίες παρουσιάζουν ενδιαφέρον για τη διατήρηση της  ευρωπαϊκής πολιτιστικής πολυμορφίας 7γ) η κατάλληλη υποστήριξη, σύμφωνα με λεπτομέρειες που θα  καθοριστούν με τη διαδικασία που προβλέπεται στο άρθρο 5, αποσκοπεί επίσης στο να ενθαρρύνει τους  φορείς εκμετάλλευσης να προβάλλουν αρκετές ευρωπαϊκές ταινίες σε εμπορικές αίθουσες πρώτης προβολής  επί κάποιο ελάχιστο χρονικό διάστημα. 1.2.2. Τηλεοπτική μετάδοση: - ενθάρρυνση των ανεξάρτητων παραγωγών να παράγουν έργα (φαντασίας, ντοκιμαντέρ, κινούμενων  εικόνων) με τη συμμετοχή δύο τουλάχιστον μεταδοτών από διαφορετικά κράτη μέλη, κατά προτίμηση από  διαφορετικές γλωσσικές περιοχές, και ενθαρρύνοντας τη μετάδοση τέτοιων έργων, - ενεργός υποστήριξη της πολυγλωσσίας αυτών των έργων (μεταγλώττιση, υποτιτλισμός, και πολύγλωσση  παραγωγή). Τα κριτήρια επιλογής των δικαιούχων μπορούν να περιλαμβάνουν διατάξεις για τη διάκριση των σχεδίων  ανάλογα με την τάξη μεγέθους του προϋπολογισμού τους. Ιδιαίτερη υποστήριξη χορηγείται για τα οπτικοακουστικά έργα που παρουσιάζουν ενδιαφέρον για την  αξιοποίηση της ευρωπαϊκής πολιτιστικής πολυμορφίας. 1.2.3. Προώθηση και πρόσβαση στην αγοράΒελτίωση των συνθηκών πρόσβασης των ανεξάρτητων παραγωγών  και διανομέων στην ευρωπαϊκή και διεθνή αγορά με την προβολή, τη βοήθεια και τη δημιουργία σχέσεων  μεταξύ επιχειρήσεων, ιδίως στα πλαίσια εμπορικών εκδηλώσεων (αγορών, εμποροπανηγύρεων, φεστιβάλ και  άλλων συναντήσεων) που οργανώνονται σε ευρωπαϊκό και διεθνές επίπεδο. 2. ΔΙΑΔΙΚΑΣΙΑ ΕΦΑΡΜΟΓΗΣ2.1. ΠρσέγγισηΓια την υλοποίηση του προγράμματος, η Επιτροπή θα  συνεργάζεται στενά με τα κράτη μέλη. Θα διαβουλεύεται, επίσης, με τους ενδιαφερόμενους εταίρους. Η Επιτροπή θα μεριμνά ώστε η συμμετοχή των επαγγελματιών στο πρόγραμμα να έχει γεωγραφική ισορροπία  και να αντανακλά την ευρωπαϊκή πολιτιστική πολυμορφία, δίνοντας ιδιαίτερη προσοχή στις ειδικές  ανάγκες των χωρών και περιφερειών με χαμηλό παραγωγικό δυναμικό ή/και περιορισμένη γλωσσική ή  γεωγραφική έκταση, καθώς και στην ανάπτυξη κλάδου ανεξάρτητης παραγωγής και διανομής, ιδίως των  μικρομεσαίων επιχειρήσεων. 2.2. Χρηματοδότηση2.2.1. Κοινοτική βοήθειαΗ κοινοτική χρηματοδότηση δεν θα υπερβαίνει το 50 % του  κόστους των μελετώμενων ενεργειών και θα παρέχεται υπό μορφή επιστρεπτέων προκαταβολών, δανείων ή  επιδοτήσεων. Το υπόλοιπο το εισφέρουν ιδίως οι εταίροι της βιομηχανίας. Προκειμένου για την υποστήριξη της πολυγλωσσίας των έργων, η κοινοτική συνεισφορά λαμβάνει τη μορφή  επιδοτήσεων. 2.2.2. Εκτίμηση a priori, παρακολούθηση και αποτίμηση a posterioriΠροτού εγκρίνει μια αίτηση για  κοινοτική υποστήριξη, η Επιτροπή την εκτιμά προσεκτικά προκειμένου να κρίνει εάν συμμορφώνεται με  την παρούσα απόφαση και με τις προϋποθέσεις των σημείων 2 και 3 του παρόντος παραρτήματος. Με την επιφύλαξη του άρθρου 3 της παρούσας απόφασης, η κοινοτική υποστήριξη δεν θα υπερβαίνει το  ελάχιστο ποσό που κρίνεται αναγκαίο για ένα σχέδιο. Οι αιτήσεις για κοινοτική υποστήριξη θα πρέπει, εφόσον χρειάζεται, να περιλαμβάνουν: - χρηματοδοτική ανάλυση με όλες τις συνιστώσες της χρηματοδότησης των σχεδίων, συμπεριλαμβανομένης  της χρηματοδοτικής υποστήριξης που ζητείται από την Επιτροπή, - πρόχειρο χρονοδιάγραμμα των εργασιών, - κάθε άλλη χρήσιμη πληροφορία που ζητά η Επιτροπή. 2.2.3. Δημοσιονομικές διατάξεις και δημοσιονομικός έλεγχοςΗ Επιτροπή καθορίζει τους κανόνες για  τις αναλήψεις υποχρεώσεων και τις πληρωμές τις σχετικές με τις ενέργειες που επιχειρούνται βάσει  της παρούσας απόφασης, σύμφωνα με τις οικείες διατάξεις της δημοσιονομικής νομοθεσίας. 2.3. ΕφαρμογήΗ Επιτροπή θέτει σε εφαρμογή το πρόγραμμα σύμφωνα με τη διαδικασία του άρθρου 5 της  παρούσας απόφασης. 2.3.1. Για την υλοποίηση του προγράμματος, και ιδίως για την τεχνική επιλογή των σχεδίων, την  παρακολούθηση και αξιολόγηση των επιχορηγούμενων από το πρόγραμμα σχεδίων και των ενεργειών  δικτύωσης, η Επιτροπή θα φροντίσει να περιβάλλεται από αναγνωρισμένου κύρους εμπειρογνώμονες του  οπτικοακουστικού τομέα στο χώρο της ανάπτυξης και διανομής. Για το σκοπό αυτό μπορεί, εφόσον  χρειάζεται, να προσφεύγει σε ενδιάμεσους φορείς, οι οποίοι, βάσει της επαγγελματικής των  εμπειρογνωμοσύνης, θα της προσφέρουν τεχνική βοήθεια και θα διατυπώνουν προτάσεις επιλογής των  δικαιούχων, χωρίς αυτό να θίγει άλλους τρόπους επιλογής. Οι φορείς αυτοί επιλέγονται μετά από  πρόσκληση υποβολής προτάσεων και σύμφωνα με τη διαδικασία του άρθρου 5 παράγραφος 2. Η Επιτροπή προβαίνει στην οριστική επιλογή των δικαιούχων των χρηματοδοτήσεων του προγράμματος, στα  πλαίσια του άρθρου 5 παράγραφος 2. 2.3.2. Πέραν τούτου, η Επιτροπή και τα κράτη μέλη οργανώνουν την αμοιβαία ανταλλαγή των χρήσιμων  για την υλοποίηση του προγράμματος πληροφοριών και θεσπίζουν τις αναγκαίες διατάξεις, ιδίως μέσω  της περαιτέρω διεξαγωγής των δραστηριοτήτων των Media-desks, για να εξασφαλίσουν την προβολή του  προγράμματος και να ενθαρρύνουν την όσο το δυνατόν μεγαλύτερη συμμετοχή επαγγελματιών στις  ενέργειές του, και να εξασφαλίσουν συνεχή επικοινωνία με τις διάφορες υπηρεσίες στήριξης των κρατών  μελών αποσκοπώντας στη συμπληρωματικότητα μεταξύ των ενεργειών του παρόντος προγράμματος και των  εθνικών μέτρων στήριξης.


Avis juridique important

|

31993D0729

93/729/ΚΕΠΠΑ: Απόφαση του Συμβουλίου της 20ής Δεκεμβρίου 1993 για την συμπλήρωση της κοινής δράσης που αφορά τη μεταφορά της ανθρωπιστικής βοήθειας στη Βοσνία- Ερζεγοβίνη

Επίσημη Εφημερίδα αριθ. L 339 της 31/12/1993 σ. 0003 - 0003

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1993 για την συμπλήρωση της κοινής δράσης που αφορά τη μεταφορά της ανθρωπιστικής βοήθειας στη Βοσνία-Ερζεγοβίνη (93/729/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την Ευρωπαϊκή Ένωση, και ιδίως τα άρθρα Ι.3 και Ι.11,  την απόφαση 93/-603/ΚΕΠΠΑ της 8ης Νοεμβρίου 1993 για την κοινή δράση που υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση όσον αφορά τη μεταφορά της ανθρωπιστικής βοήθειας στη Βοσνία-Ερζεγοβίνη (1), και ιδίως το σημείο 4,   ΑΠΟΦΑΣΙΖΕΙ:  1. Το κονδύλιο που απαιτείται για τη χρηματοδότηση των αναγκών για τη μεταφορά της βοήθειας οι οποίες προσδιορίζονται στην έκθεση που καταρτίστηκε σύμφωνα με το σημείο 3 της απόφασης 93/603/ΚΕΠΠΑ ανέρχεται σε 48,30 εκατομμύρια Ecu.  Το ήμισυ του ποσού αυτού, ήτοι 24,15 εκατομμύρια Ecu, βαρύνει τον προϋπολογισμό των Ευρωπαϊκών Κοινοτήτων. Οι δαπάνες αυτές εμφαίνονται στο μέρος ΙΙΙ. Β, Επιτροπή, του προϋπολογισμού.  Το Συμβούλιο θα αποφασίσει, εν ευθέτω χρόνω, τις λεπτομέρειες χρηματοδότησης του υπολοίπου από τα κράτη μέλη.  2. Ανάλογα με τις κατά προτεραιότητα ανάγκες που θα καθοριστούν σε στενή συνεργασία με τους εμπειρογνώμονες των κρατών μελών και με άλλους ειδικευμένους εμπειρογνώμονες, η Επιτροπή θέτει σε εφαρμογή την κοινή δράση εντός των ορίων του ποσού που βαρύνει  τον προϋπολογισμό των Ευρωπαϊκών Κοινοτήτων.  3. Η παρούσα απόφαση αρχίζει να ισχύει και εφαρμόζεται για την περίοδο που καλύπτεται από την απόφαση 93/603/ΚΕΠΠΑ.  4. Η παρούσα απόφαση θα δημοσιευθεί στην Επίσημη Εφημερίδα.  Βρυξέλλες, 20 Δεκεμβρίου 1993.  Για το Συμβούλιο Ο Πρόεδρος W. CLAES  (1) ΕΕ αριθ. L 286 της 20. 11. 1993, σ. 1.


title: 2010/682/ΕΕ: Απόφαση του Συμβουλίου, της 8ης Νοεμβρίου 2010 , για την έναρξη της ανταλλαγής δεδομένων των δακτυλικών αποτυπωμάτων από τη Σλοβακία

text:
               11.11.2010

               EL

               Επίσημη Εφημερίδα της Ευρωπαϊκής Ένωσης

               L 293/58

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 8ης Νοεμβρίου 2010
   για την έναρξη της ανταλλαγής δεδομένων των δακτυλικών αποτυπωμάτων από τη Σλοβακία
   (2010/682/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την απόφαση 2008/615/ΔΕΥ του Συμβουλίου, της 23ης Ιουνίου 2008, σχετικά με την αναβάθμιση της διασυνοριακής συνεργασίας, ιδίως όσον αφορά την καταπολέμηση της τρομοκρατίας και του διασυνοριακού εγκλήματος (1), και ιδίως το άρθρο 25,
   την απόφαση 2008/616/ΔΕΥ του Συμβουλίου, της 23ης Ιουνίου 2008, για την εφαρμογή της απόφασης 2008/615/ΔΕΥ (2), και ιδίως το άρθρο 20 και το κεφάλαιο 4 του παραρτήματος,
   Εκτιμώντας τα ακόλουθα:

               (1)

               Σύμφωνα με το πρωτόκολλο σχετικά με τις μεταβατικές διατάξεις, το οποίο προσαρτάται στη συνθήκη για την Ευρωπαϊκή Ένωση, στη συνθήκη για τη λειτουργία της Ευρωπαϊκής Ένωσης και στη συνθήκη για την ίδρυση της Ευρωπαϊκής Κοινότητας Ατομικής Ενέργειας, τα έννομα αποτελέσματα των πράξεων των θεσμικών οργάνων, των λοιπών οργάνων και των οργανισμών της Ένωσης που εκδίδονται πριν από την έναρξη ισχύος της συνθήκης της Λισαβόνας διατηρούνται έως ότου οι πράξεις αυτές καταργηθούν, ακυρωθούν ή τροποποιηθούν κατ’ εφαρμογή των Συνθηκών.

               (2)

               Ως εκ τούτου, το άρθρο 25 της απόφασης 2008/615/ΔΕΥ είναι εφαρμοστέο και το Συμβούλιο πρέπει να αποφασίσει ομόφωνα εάν τα κράτη μέλη έχουν εφαρμόσει τις διατάξεις του κεφαλαίου 6 της ανωτέρω απόφασης.

               (3)

               Το άρθρο 20 της απόφασης 2008/616/ΔΕΥ προβλέπει ότι οι αποφάσεις που αναφέρονται στο άρθρο 25 παράγραφος 2 της απόφασης 2008/615/ΔΕΥ πρέπει να λαμβάνονται βάσει έκθεσης αξιολόγησης η οποία βασίζεται σε ερωτηματολόγιο. Όσον αφορά την αυτοματοποιημένη ανταλλαγή δεδομένων σύμφωνα με το κεφάλαιο 2 της απόφασης 2008/615/ΔΕΥ, η έκθεση αξιολόγησης πρέπει να βασίζεται σε επίσκεψη αξιολόγησης και σε πιλοτική εφαρμογή.

               (4)

               Σύμφωνα με το κεφάλαιο 4 σημείο 1.1 του παραρτήματος της απόφασης 2008/616/ΔΕΥ, το ερωτηματολόγιο που εκπονείται από την αρμόδια ομάδα του Συμβουλίου αφορά καθεμία από τις αυτοματοποιημένες ανταλλαγές δεδομένων και πρέπει να απαντηθεί από ένα κράτος μέλος μόλις κρίνει ότι πληροί τις προϋποθέσεις για την ανταλλαγή δεδομένων της συγκεκριμένης κατηγορίας.

               (5)

               Η Σλοβακία έχει συμπληρώσει το ερωτηματολόγιο για την προστασία δεδομένων και το ερωτηματολόγιο σχετικά με την ανταλλαγή δεδομένων δακτυλικών αποτυπωμάτων.

               (6)

               Η Σλοβακία πραγματοποίησε με επιτυχία πιλοτική εφαρμογή από κοινού με την Αυστρία.

               (7)

               Έχει πραγματοποιηθεί επίσκεψη αξιολόγησης στη Σλοβακία και έχει καταρτισθεί από την ομάδα αξιολόγησης Αυστρίας / Γερμανίας έκθεση σχετικά με την εν λόγω επίσκεψη, η οποία έχει προωθηθεί στην αρμόδια ομάδα του Συμβουλίου.

               (8)

               Έχει υποβληθεί στο Συμβούλιο συνολική έκθεση αξιολόγησης, στην οποία συνοψίζονται τα αποτελέσματα του ερωτηματολογίου, της επίσκεψης αξιολόγησης και της πιλοτικής εφαρμογής ανταλλαγής δεδομένων των δακτυλικών αποτυπωμάτων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς της αυτοματοποιημένης αναζήτησης δεδομένων των δακτυλικών αποτυπωμάτων, η Σλοβακία έχει εφαρμόσει πλήρως τις γενικές διατάξεις σχετικά με την προστασία δεδομένων του κεφαλαίου 6 της απόφασης 2008/615/ΔΕΥ και δικαιούται να λαμβάνει και να παρέχει προσωπικά δεδομένα σύμφωνα με το άρθρο 9 της εν λόγω απόφασης από την ημερομηνία έναρξης ισχύος της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 8 Νοεμβρίου 2010.

            Για το Συμβούλιο

            Ο Πρόεδρος

         M. WATHELET

      (1)  ΕΕ L 210 της 6.8.2008, σ. 1.

      (2)  ΕΕ L 210 της 6.8.2008, σ. 12.


Avis juridique important

|

31993D0746

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1993 για τη σύναψη εξ ονόματος της Ευρωπαϊκής Κοινότητας Άνθρακα και Χάλυβα του συμπληρωματικού πρωτοκόλλου μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Σλοβακικής Δημοκρατίας, αφετέρου, στην ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου

Επίσημη Εφημερίδα αριθ. L 349 της 31/12/1993 σ. 0210 - 0210 Φινλανδική ειδική έκδοση: Κεφάλαιο 11 τόμος 28 σ. 0003  Σουηδική ειδική έκδοση: Κεφάλαιο 11 τόμος 28 σ. 0003

ΑΠΟΦΑΣΗ  ΤΗΣ ΕΠΙΤΡΟΠΗΣτης 20ής Δεκεμβρίου 1993για τη σύναψη εξ ονόματος της Ευρωπαϊκής Κοινότητας Άνθρακα  και Χάλυβα του συμπληρωματικού πρωτοκόλλου μεταξύ της Ευρωπαϊκής Οικονομικής Κοινότητας και της  Ευρωπαϊκής Κοινότητας Άνθρακα και Χάλυβα, αφενός, και της Σλοβακικής Δημοκρατίας, αφετέρου, στην  ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Οικονομικής  Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και  Σλοβακικής Ομοσπονδιακής Δημοκρατίας, αφετέρου(93/746/ΕΚΑΧ)Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95  παράγραφος 1, Εκτιμώντας: ότι έως ότου αρχίσει να ισχύει η ευρωπαϊκή συμφωνία, η οποία υπεγράφη στο Λουξεμβούργο στις 4  Οκτωβρίου 1993, είναι απαραίτητη η έγκριση του συμπληρωματικού πρωτοκόλλου στην ενδιάμεση συμφωνία  για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της  Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής  Δημοκρατίας, αφετέρου, η οποία υπεγράφη στις Βρυξέλλες στις 16 Δεκεμβρίου 1991, όπως τροποποιήθηκε  κατόπιν με την ανταλλαγή επιστολών που υπεγράφησαν στις 15 Δεκεμβρίου 1992 για την παράταση της  ισχύος της εν λόγω συμφωνίας 7ότι η ενδιάμεση συμφωνία τροποποιήθηκε τελευταία με πρόσθετο  πρωτόκολλο που μονογραφήθηκε στις 16 Ιουλίου 1993 και εφαρμόζεται προσωρινά από την 1η Ιουλίου  1993, με σκοπό την αύξηση και επίσπευση ορισμένων κοινοτικών παραχωρήσεων 7ότι η σύναψη του  συμπληρωματικού πρωτοκόλλου με τη Σλοβακική Δημοκρατία στην προσωρινή συμφωνία, ώστε η εν λόγω  συμφωνία να προσαρμοσθεί στο γεγονός της διάλυσης της Τσεχικής και Σλοβακικής Ομοσπονδιακής  Δημοκρατίας στις 31 Δεκεμβρίου 1992 και της επακόλουθης διαδοχής της από τη Σλοβακική Δημοκρατία,  είναι απαραίτητη για την επίτευξη των στόχων της Κοινότητας οι οποίοι αναφέρονται ιδίως στα άρθρα 2  και 3 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα, καθώς και ότι η  συνθήκη δεν έχει προβλέψει όλες τις περιπτώσεις που καλύπτονται από την παρούσα απόφαση 7Μετά από  διαβούλευση με τη συμβουλευτική επιτροπή και με ομόφωνη συναίνεση του Συμβουλίου, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Με την παρούσα απόφαση εγκρίνεται εξ  ονόματος της Ευρωπαϊκής Κοινότητας Άνθρακα και Χάλυβα το συμπληρωματικό πρωτόκολλο μεταξύ της  Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της  Σλοβακικής Δημοκρατίας, αφετέρου, στην ενδιάμεση συμφωνία μεταξύ της Ευρωπαϊκής Οικονομικής  Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και  Σλοβακικής Ομοσπονδιακής Δημοκρατίας, αφετέρου. Το κείμενο του συμπληρωματικού πρωτοκόλλου επισυνάπτεται στην παρούσα απόφαση  (1). Άρθρο 2 Ο Πρόεδρος της Επιτροπής εξουσιοδοτείται να ορίσει το πρόσωπο που είναι αρμόδιο να  υπογράψει το συμπληρωματικό πρωτόκολλο δεσμεύοντας την Ευρωπαϊκή Κοινότητα Άνθρακα και Χάλυβα. Βρυξέλλες, 20 Δεκεμβρίου 1993. Για την ΕπιτροπήΟ ΠρόεδροςJacques DELORS (1)  Βλέπε σελίδα 2 της παρούσας  Επίσημης Εφημερίδας.


Avis juridique important

|

31984D0561

84/561/ΕΟΚ: Απόφαση του Συμβουλίου της 22ας Νοεμβρίου 1984 για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της κυβέρνησης της Νέας Ζηλανδίας για την τροποποίηση του Διακανονισμού Συντονισμένης Πειθαρχίας μεταξύ της Νέας Ζηλανδίας και της Κοινότητας όσον αφορά το τυρί

Επίσημη Εφημερίδα αριθ. L 308 της 27/11/1984 σ. 0059 - 0059 Ισπανική ειδική έκδοση: Κεφάλαιο 11 τόμος 21 σ. 0091  Πορτογαλική ειδική έκδοση : Κεφάλαιο 11 τόμος 21 σ. 0091

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 22ας Νοεμβρίου 1984  για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της κυβέρνησης της Νέας Ζηλανδίας για την τροποποίηση του Διακανονισμού Συντονισμένης Πειθαρχίας μεταξύ της Νέας Ζηλανδίας και της Κοινότητας όσον αφορά το τυρί  (84/561/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, κατά τη διάρκεια των εμπορικών διαπραγματεύσεων στα πλαίσια της Γενικής Συμφωνίας Δασμών και Εμπορίου (GATT), η Κοινότητα συνήψε διακανονισμό με τη Νέα Ζηλανδία όσον αφορά το τυρί (1)·  ότι, για την επίτευξη των στόχων του διακανονισμού, πρέπει να τροποποιηθούν ορισμένες διατάξεις του·  ότι η Επιτροπή άρχισε διαπραγματεύσεις με τη Νέα Ζηλανδία ως προς το θέμα αυτό και κατέληξε σε ικανοποιητική συμφωνία με τη χώρα αυτή,  ΑΠΟΦΑΣΙΖΕΙ:  Άρθρο 1  Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της κυβέρνησης της Νέας Ζηλανδίας για την τροποποίηση του Διακανονισμού Συντονισμένης Πειθαρχίας μεταξύ της Νέας Ζηλανδίας και της Κοινότητας όσον αφορά το τυρί εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.  Βρυξέλλες, 22 Νοεμβρίου 1984.  Για το Συμβούλιο  Ο Πρόεδρος  J. BRUTON  (1) ΕΕ αριθ. L 71 της 17. 3. 1980, σ. 144.